Mavcom tuntut respons batik air kelewatan penerbangan KL-Kuching

KUALA LUMPUR: Suruhanjaya Penerbangan Malaysia (Mavcom) tidak berpuas hati dengan penjelasan Batik Air berhubung komunikasi gangguan penerbangan pada 22 Dis tahun lepas kepada pelanggan dan semalam, telah mengeluarkan surat tunjuk sebab kepada syarikat penerbangan itu.

Dalam satu kenyataan hari ini, suruhanjaya itu telah mengarahkan Batik Air Sdn Bhd mengemukakan representasi secara bertulis mengenai kelewatan penerbangan OD 7634 dari Kuala Lumpur (KL) ke Kuching.

Penerbangan itu dijadual berlepas dari KL ke Kuching pada 11.35 malam, 22 Dis 2022 tetapi ditangguhkan selama lapan jam dan akhirnya berlepas pada 7.45 pagi keesokan hari sehingga menjejaskan 170 penumpang.

Batik Air telah memberikan maklumat tersebut kepada Mavcom berkaitan gangguan penerbangan OD 7634 dari KL ke Kuching.

“Bagaimanapun, bukti bagi mengukuhkan maklumat itu tidak mencukupi untuk membuat kesimpulan jika Batik Air telah mengambil semua langkah melalui komunikasi dengan pengguna yang terjejas mengenai kelewatan penerbangan yang berlaku pada hari tersebut,” katanya.

Sementara itu, siasatan Mavcom berhubung pembatalan penerbangan D7 219 oleh AirAsia X Bhd dari Melbourne ke KL pada 2 Jan 2023, mendedahkan bahawa semua pengguna yang terjejas telah dimaklumkan oleh syarikat penerbangan itu melalui SMS serta e-mel pada 30 Dis 2022.

“Berdasarkan laporan dan bukti yang diperoleh daripada AirAsia X serta pengguna yang terlibat, syarikat penerbangan itu telah memaklumkan gangguan penerbangan kepada pengguna yang terjejas dan menawarkan opsyen bagi menempah semula penerbangan mereka dari Melbourne ke KL bermula 1 Jan 2023 hingga 31 Dis 2023, tertakluk kepada ketersediaan.

“AirAsia X juga telah dapat mengagihkan semula pengguna penerbangan D7 219 lain yang terjejas dalam penerbangan antara 3 Jan dan 7 Jan 2023,” katanya.

Mavcom berkata penemuannya menunjukkan bahawa AirAsia X menawarkan pilihan untuk mengurangkan gangguan penerbangan bagi pengguna yang terjejas berdasarkan Kod Perlindungan Pengguna Penerbangan Malaysia 2016 (MACPC) iaitu memberikan bayaran balik atau penerbangan alternatif kepada pengguna melalui peluang paling awal atau pada tarikh kemudian mengikut keselesaan penumpang, sekiranya berlaku pembatalan penerbangan.

Sementara itu, bergantung kepada jenis dan tahap ketidakpatuhan kepada MACPC, syarikat penerbangan boleh dikenakan penalti kewangan sehingga RM200,000 bagi kesalahan pertama dan 10 kali penalti untuk ketidakpatuhan kedua atau berikutnya.

“Sehingga kini, suruhanjaya itu telah mengenakan sejumlah RM4.7 juta penalti kewangan ke atas syarikat-syarikat penerbangan yang gagal mematuhi MACPC,” katanya. – Bernama.

See author's posts


Pasrah terima keputusan

Bos mahu liga disambung semula pada 12 Jun walaupun ada lapan ujian positif baru

PRESIDEN La Liga Sepanyol semalam bekata dia berharap kejohanan itu dapat disambung semula pada 12 Jun tetapi tangan mereka terikat dengan dasar kesihatan kerajaan.

Javier Tebas bercakap hanya beberapa jam selepas lima pemain dari dua liga teratas Sepanyol diuji positif Covid-19.

Dia kemudian mengesahkan bahawa tiga kakitangan yang tidak bermain juga positif.

“Saya menginginkan musim disambung semula pada 12 Jun tetapi ia bergantung kepada jumlahnya,” kata Tebas kepada Movistar.

“Akhirnya akan bergantung kepada pihak berkuasa kesihatan. Mereka menjelaskan apa yang dapat dilakukan. Kami tidak terburu-buru, kami bukan orang yang menentukan fasa tersebut.” tegas beliau.

Walaupun pengumuman lebih banyak ujian positif semalam, Tebas menegaskan bahawa Sepanyol berada di landasan yang betul untuk memulakan semula sukan tersebut dengan pantas.

“Ini kurang daripada yang kami harapkan. Kami menjangkakan 25 atau 30, berdasarkan kepada jumlah yang terlihat dalam Bundesliga dan potensi virus di Spanyol.

“Daripada 2,500 individu hanya lapan positif. Dan pemain sudah berada di fasa terakhir penyakit ini dan minggu ini mereka akan diuji lagi.” katanya.

Tebas menambah bahawa ketika pertandingan dimulakan semula, pemain akan diuji 24 jam sebelumnya.Pemain liga teratas Sepanyol dan bahagian Segunda dibenarkan melakukan latihan individu di tempat latihan minggu lalu.

Langkah itu adalah permulaan program latihan berperingkat dengan tujuan untuk memulakan semula permainan kompetitif pada pertengahan Jun.La Liga menegaskan mengenal pasti pemain yang dijangkiti melalui ujian positif adalah sebahagian daripada rancangan itu.

Pemain Barcelona kembali untuk sesi pertama pada Jumaat sementara Real Madrid telah bermula semalam.

Protokol perubatan untuk latihan adalah ketat dan merangkumi pemain yang tiba sudah bertukar dan pada masa-masa tertentu untuk mengelakkan bersentuh dengan orang lain.

Mereka memakai topeng dan sarung tangan selain suhu diambil sebelum memasuki kawasan. Pada akhir latihan, mereka mengambil sebungkus beg baru untuk keesokan harinya dan mandi di rumah.

Perlawanan bola sepak dijangka diadakan dalam stadium kosong selama beberapa bulan.

Tetapi bahagian ketiga dan keempat di Sepanyol tidak akan menyelesaikan musim mereka seperti yang disahkan oleh Persekutuan Bola sepak Sepanyol (RFEF) pada Rabu. Sebaliknya, promosi akan diputuskan melalui play-off dan tidak akan ada penyingkiran. – AFP

See author's posts


Pastikan pekebun,penternak diberi bantuan

LIMBANG: Kerajaan Gabungan Parti Sarawak (GPS) melalui Kementerian Pemodenan Pertanian Sarawak sentiasa memastikan para pekebun, penternak dan seumpamanya terus diberi bantuan.

Sehubungan itu Menteri Muda Pemodenan Pertanian, Tanah Adat dan Pembangunan Wilayah Sarawak, Datuk Dr. Abdul Rahman Ismail telah menyempurnakan Simbolik Penyerahan Bantuan Baja Pekebun Kecil Lada dan Kelapa Sawit bertempat di Dewan Kampung Bunga Raya semalam.

Seramai 21 pekebun kecil kelapa sawit dan 39 pekebun lada di DUN Bukit Kota menerima manfaat dari bantuan ini.

Bantuan ini adalah untuk meringankan beban pekebun kecil yang mana pada tahun 2020 harga komoditi kelapa sawit dan lada jatuh merudum.

Atas dasar keprihatinan kerajaan negeri telah menyediakan peruntukan khas dalam Bajet Sarawak 2021 berjumlah RM60 juta khusus untuk membantu meringankan beban pekebun kecil sawit dan lada yang terjejas.

Turut hadir, Pegawai Daerah Limbang Superi Awang Said, Pegawai Pertanian Pembangunan dan Pengembangan Bahagian Limbang Amirul Fikri Jemali, Penolong Pegawai Pertanian Daerah Limbang Christopher Dawat Anur dan Pengurus Besar Pertubuhan Peladang Kawasan Limbang Michael Misau Ak Beng.

Oleh ADENG EDRUS

See author's posts


DUN: Pan Borneo siap 2024

KUCHING: Fasa pertama pembinaan projek Lebuhraya Pan Borneo dari Sematan ke Miri dijangka siap pada 2024 dan setakat Oktober lalu, sudah mencapai kemajuan 89 peratus siap.

Timbalan Premier Sarawak Datuk Amar Douglas Uggah Embas berkata beberapa pakej lebuh raya itu sudah siap dan bakinya dijangka siap 95 peratus menjelang tahun depan.

“Selebihnya akan disiapkan pada 2024,” katanya ketika menggulung perbahasan di sidang Dewan Undangan Negeri (DUN) hari ini.

Uggah berkata, tujuh daripada pakej projek itu sudah siap sepenuhnya antaranya ialah Seksyen Telok Melano hingga Sematan; Seksyen Serian; Seksyen Jambatan Batang Rajang; Seksyen Julau; Seksyen Jejambat Nyabau; Seksyen Pujut dan Seksyen Selangau.

Mengenai projek Jajaran Jalan Perhubungan Sabah Sarawak (SSLR) fasa satu dari Simpang Gelugus ke Long Lopeng, Lawas dengan panjang keseluruhan 77 kilometer (km), Uggah berkata ia masih dalam pembinaan.

“Projek ini menunjukkan kemajuan yang baik dan fasa satu dijangka siap pada suku pertama 2026,” katanya.

Mengenai Lebuh Raya Trans Borneo, beliau berkata projek itu bertujuan menaik taraf rangkaian jalan sedia ada kepada dua landasan lebuh raya yang menghubungkan Sarawak dan Sabah dengan Brunei Darussalam.

“Ia meliputi jalan sepanjang 96.3km dan projek ini dibahagikan kepada tiga bahagian termasuk Seksyen Miri (4.9km), Seksyen Limbang (57.3km), Seksyen Lawas (34.1km).

“Ia kini dalam peringkat perancangan dengan pembinaan dijangka bermula pada suku keempat 2023,” katannya.

Ole AZREEN KERIA

See author's posts


Jom Baca Bersama dorong masyarakat terus membaca

SLOGAN ‘Membaca Jambatan Ilmu’ sering kali kita gunakan untuk menunjukkan betapa pentingnya amalan membaca dalam usaha kita meningkatkan ilmu pengetahuan.

Melalui pembacaan, kita akan mendapat pelbagai maklumat dan informasi yang menarik.

Pada 22 April lalu, Pustaka Miri tidak melepaskan peluang mengadakan Program Jom Baca Bersama 2021.

Seperti tahun lepas, program Jom Baca Bersama kali ini juga disiar melalui platform “YouTube” serta laman Facebook rasmi Pustaka bermula dari pukul 11 pagi hingga 11.10 pagi.

Jom Baca Bersama merupakan program yang dilakukan serentak di seluruh Malaysia bersempena dengan Hari Buku Sedunia.

Program ini bertujuan mendorong masyarakat membaca, dimulai dengan langkah awal selama 10 minit sebagai tanda komitmen semua pihak terhadap kepentingan membaca dalam kehidupan seharian.

Selain itu, masyarakat juga berpeluang berkongsi gambar dan video momen aktiviti membaca di rumah dengan memuat naik secara terus dan meletakkan #jombacaswk2021.

Seorang suri rumah, Liong Siao Mei, 39, berkata, dia tidak melepaskan mengajak tiga anak lelakinya, David Kong,12, Jackson Kong,10 dan Kelvin Kong,9, menyahut cabaran program jom membaca itu.

Katanya, inilah peluang untuk mengisi masa lapang anak-anaknya dengan aktiviti bermanfaat lebih-lebih lagi sekolah ditutup susulan penularan pandemik COVID-19 yang masih belum reda.

“Program jom baca ini sebagai satu daripada medium dan inisiatif terbaik untuk terus memberi inspirasi kepada anak-anak akan kepentingan dan kebaikan membaca.

“Selain itu, dapat memperbaiki kemahiran menulis dan bertutur dengan baik,”ujarnya.

Oleh LIONG CHAI LING

See author's posts


Mural ‘Oyen’ jadi tarikan pasar raya

KUCHING: Mural seekor kucing berwarna jingga yang dilakarkan di salah sebuah pasar raya terkemuka yang baharu dibuka baru-baru ini menjadi tumpuan dan tarikan terkini kepada masyarakat setempat.

Mural hasil seni lukisan, pelukis Simon Tan yang berasal dari Pulau Pinang itu sungguh mempersonakan sehingga pengunjung di pasar raya tersebut tidak melepaskan peluang untuk mengambil gambar bersama mural tersebut.

Menurut Simon Tan, beliau mempunyai banyak pilihan haiwan untuk dijadikan mural pada asalnya seperti burung Enggang dan Orang Utan. Namun, setelah perbincangan bersama kumpulannya, beliau memutuskan untuk memilih kucing sebagai hasil seninya kerana kucing melambangkan simbol kepada ibu negeri Sarawak.

Ujarnya, mural yang dilakarkan itu merupakan hasil kerja tangannya seorang diri tanpa bantuan orang lain kerana mahu mengekalkan keaslian dan keunikan seni tersebut.

“Tempoh yang diambil untuk menyiapkan mural tersebut adalah selama sebulan,”tambahnya.

Dalam pada itu, ditanya mengenai kos bagi menyiapkan mural tersebut, beliau memaklumkan bahawa dianggarkan sejumlah RM30,000 diperlukan untuk menyiapkannya.

“Cat khas digunakan untuk membuat mural itu. Cat yang digunakan boleh bertahan sehingga 10 tahun,”jelasnya.

Ujarnya lagi, mata, hidung dan misai kucing tersebut menggunakan cat pendarfluor (Fluorescent paint) yang boleh memberi efek pencahayaan di malam hari.

Oleh ‘AINI ‘AFIFAH HAFIZ

See author's posts


Kerajaan gesa SPRM segerakan siasatan isu LCS

PERDANA Menteri Datuk Seri Ismail Sabri Yaakob

KUALA LUMPUR: Jemaah Menteri semalam menggesa Suruhanjaya Pencegahan Rasuah Malaysia (SPRM) supaya menyegerakan siasatan berhubung isu Kapal Tempur Pesisir (LCS), kata Perdana Menteri Datuk Seri Ismail Sabri Yaakob.

Beliau berkata, perkara berkenaan yang dibincangkan secara terperinci pada Mesyuarat Jemaah Menteri semalam turut meminta Peguam Negara agar membuat pendakwaan sekiranya terdapat bukti kukuh serta membawa pihak yang bertanggungjawab ke muka pengadilan.

“Saya bagi pihak kerajaan, memberi jaminan bahawa siasatan berhubung isu ini dijalankan dengan telus dan kerajaan tidak akan melindungi sesiapa pun yang terlibat,” katanya, dalam kenyataan semalam.

Ismail Sabri berkata, beliau telah memanggil Peguam Negara Tan Sri Idrus Harun dan Ketua Pesuruhjaya SPRM Tan Sri Azam Baki selepas mesyuarat itu dan meminta mereka untuk segera bertindak selaras dengan keputusan mesyuarat.

Menegaskan bahawa kerajaan memandang serius isu LCS, Perdana Menteri berkata, Mesyuarat Jemaah Menteri juga memutuskan agar Laporan Jawatankuasa Siasatan Tadbir Urus, Perolehan dan Kewangan Kerajaan (JKSTUPKK) yang dipengerusikan bekas Ketua Audit Negara Tan Sri Ambrin Buang dibenarkan untuk disiarkan kepada umum.

Selain itu, Jemaah Menteri juga mencadangkan supaya Laporan Pengauditan Forensik Projek LCS yang dijalankan pada 2019 dinyahklasifikasikan, namun proses itu perlu mendapat nasihat dan pandangan Peguam Negara dan Ketua Audit Negara terlebih dahulu.

“Keputusan Jemaah Menteri hari ini tidak akan mengganggu Proses Mobilisasi di bawah Pelan Pemulihan LCS yang diputuskan Jemaah Menteri pada 20 April 2022,” katanya.

Dalam pada itu, Perdana Menteri berkata, kerajaan komited untuk meneruskan projek LCS atas kepentingan pertahanan negara selaras dengan keperluan Tentera Laut Diraja Malaysia (TLDM).

Khamis lepas, PAC mendedahkan sembilan prosiding berhubung isu LCS bermula 18 November 2020 mendapati tiada satu kapal LCS telah disiapkan walaupun kontrak projek itu yang diberikan secara rundingan terus bernilai RM6.083 bilion itu memperuntukkan lima kapal seharusnya disiapkan dan diserah setakat Ogos 2022.

— Bernama

See author's posts


Tidak perlu bersengkang mata hantar tugasan

BEBERAPA remaja bersiar-siar di Pantai Iftitah, Belawai baru-baru ini sambil menikmati perkhidmatan jalur lebar yang lebih baik hasil daripada pelaksanaan Pelan Jalinan Digital Negara (JENDELA) di Sarawak. • Foto BERNAMA

MUKAH: Jika dahulu ada kalanya pelajar di kawasan Mukah terpaksa bersengkang mata hingga lewat malam untuk mendapatkan rangkaian internet lebih baik untuk menghantar tugasan sekolah berbentuk dokumen, kini mereka boleh berbuat demikian dengan lebih pantas dan lancar pada bila-bila masa.

Ia susulan perkhidmatan jalur lebar yang telah ditambah baik di Sarawak melalui pelaksanaan Pelan Jalinan Digital Negara (JENDELA) fasa satu (2020-2022) bagi menarik taraf jaringan telekomunikasi terutama di kawasan luar bandar.

Pelajar Tingkatan Enam Sekolah Menengah Kebangsaan Sungai Paoh, Sarikei, Masturah Masnu, 20, berkata, dahulu beliau pernah menunggu hampir sejam untuk menghantar tugasan sekolah tetapi sekarang proses itu hanya mengambil masa dua minit.

“Dulu untuk muat naik dokumen bersaiz 4MB memakan masa 30 minit, kadang-kadang sejam. Sekarang selepas sudah dinaik taraf, saya tidak lagi lambat hantar tugasan sekolah, sekarang hanya mengambil masa satu hingga dua minit sahaja,” katanya kepada Bernama di rumahnya di sini baru-baru ini.

Di bawah JENDELA fasa satu (2020-2022), Sarawak mendapat peruntukan RM4.09 bilion daripada kerajaan Persekutuan bagi memperluas dan menambah baik perkhidmatan jalur lebar di kawasan termasuk luar bandar dan sebagai persediaan peralihan kepada teknologi 5G.

Pada masa sama, inisiatif kerajaan menawarkan Pakej Remaja Keluarga Malaysia iaitu pakej prabayar khusus bagi membantu golongan remaja dan pelajar memperoleh akses Internet untuk pembelajaran dalam talian dari rumah tanpa sebarang kekangan data, turut memberi sinar kepada pelajar menjalani kehidupan norma baharu yang banyak menjurus kepada digital.

Pakej Remaja Keluarga Malaysia yang dilancarkan pada 14 Oktober lepas dan ditawarkan hingga 15 April ini merupakan inisiatif Kementerian Komunikasi dan Multimedia bagi membantu golongan remaja dan pelajar memperoleh akses Internet untuk pembelajaran dalam talian dari rumah tanpa sebarang kekangan data sekali gus meningkatkan produktiviti.

Ia adalah pakej prabayar baharu yang membolehkan pelajar memanfaatkan data 20 gigabait untuk tiga bulan dengan hanya RM30 (bayaran RM10 bagi tiga bulan) untuk aktiviti produktiviti setiap hari serta Internet asas tanpa had.

Mengimbau kembali peristiwa didenda guru kerana menghantar tugasan sekolah lambat, Masturah berkata beliau terpaksa berjaga malam walaupun telah menyiapkan tugasan lebih awal kerana isyarat jalur lebar yang lembab sehingga tidak dapat memuat naik dokumen tersebut.

“Dahulu saya merupakan orang terakhir menghantar tugasan sekolah kerana ketersambungan sangat lemah. Kadang-kadang terpaksa keluar dari rumah dan duduk di taman atau rumah kawan untuk mencari rangkaian isyarat.

“Sekarang dengan kualiti 4G di kawasan luar bandar dan Pakej Remaja (Pakej Remaja Keluarga Malaysia), saya boleh terus hantar tugasan tanpa tunggu esok dan lebih seronok hanya duduk dalam rumah sahaja.

“Penambahbaikan ini banyak membantu pelajar supaya tidak terlepas mengikuti pengajaran dan pembelajaran di rumah (PdPR),” katanya.

Bagi Annisa Hardy Ismandy, 20, Pakej Remaja Keluarga Malaysia banyak mengurangkan perbelanjaan ibu bapanya kerana sebelum ini perlu membayar RM35 sebulan dan perlu ditambah nilai jika data habis digunakan.

“Pakej ini memudahkan pembelajaran saya tanpa masalah. Dahulu saya kurang layari laman sosial kerana nak jimatkan data itu tetapi sekarang bukan sahaja dapat berbuat demikian tanpa risau malah dapat membuat panggilan video dengan ibu bapa jika saya tinggal di asrama sekolah,” katanya.

Nur Fitri Syuhada Julaihi, 20, pula berkata Pakej Remaja Keluarga Malaysia bukan sahaja memanfaatkan pelajar dalam aktiviti pembelajaran terutama ketika pandemik Covid-19 malah memberi peluang kepada golongan remaja menceburi perniagaan secara dalam talian.

“Selain memanfaatkan pakej ini untuk aktiviti PdPR, saya juga tidak melepaskan peluang menjual pakaian dan tudung di platform media sosial seperti WhatsApp dan Facebook bagi mendapatkan sedikit pendapatan untuk mengurangkan beban keluarga,” katanya.

Bagi Dinna Nirmala Najor, 15, perkhidmatan jalur lebar di kawasannya kini lebih pantas yang membolehkan beliau mencari maklumat tentang tugasan sekolah dengan tenang tanpa perlu terpaksa berjalan sekeliling rumah untuk mencari isyarat seperti dahulu.

“Ditambah dengan Pakej Remaja ini, ia memberi pengalaman yang lebih baik untuk melayari Internet tanpa gangguan kerana kelajuan itu amat bagus. Sekarang saya dapat membuat kajian dan menyelesaikan tugasan yang diberi guru kerana mendapat maklumat dengan pantas menerusi laman sosial.

“Dahulu saya hanya dapat membuat panggilan telefon dengan ibu bapa ketika tinggal di asrama tetapi sekarang saya dapat melihat wajah mereka di skrin telefon kerana kelajuan yang memuaskan itu,” kata pelajar Tingkatan Tiga Sekolah Menengah Kebangsaan Agama Sibu. – Bernama

See author's posts


Nyelai Tang Amat

BEGAWAI… Sekeda ari chara bansa Iban ngangauka Antu ngabang lalu nulung mandung sida.

Tusun Ke-15

ANTU BUAU @ AKI IJAU

MAYA nya, taun 1958  Lidom Anak  Nuyang enggau bala iya Anthony Anak Sabai, Sabai Anak Beti, Nuyang Anak Mujah  nurun begiga ke Sungai Lumpoh di Sungai Bekakap pati Sungai Iran di menua Song. Kenu ku jaku sida sebuat deka nubai. Sebedau nubai, malam nya sida tiga nyuluh ba ai Sungai Lumpoh. Datai ba sungai nya Lidom bisi ninga bunyi sada nyawa orang.

“Oh oi, ho hoi” Betandu-tandu munyi nyawa orang nya. Begemauh ama semak ama jauh munyi utai nya. Dianti-anti ke datai semak, tang nadai ga datai. Ngetu duduk sida tiga. Keketap asai tungkul ati. Dada asai ke dipandam, ku Lidom Anak Nuyang.

“Bah, belelak dulu kitai tiga. Antu nya. Dini mensia kala nyada munyi nya malam-malam baka tu. Tang anang takut seduai. Iya antu. Lagi iya ensepi asai enti iya berani ngachau kitai tiga,” ku Lidom Anak Nuyang

Udah belelak enda lama sida tiga pan bejalai baru lalu berengkah nyuluh betenggau enggau lampu panchar. Empai bangat lama udah ke nenggau kin kia, Anthony pan tepedaka ikan.

“Apuuu…., empai kala meda ikan empelekung ngemesainya. Nyau mesai daun pedalai,” ku Anthony bejaku kediri. Ditumbuk iya ikan nya tadi, tang enda ulih. Enda ruji. Enda lama udah nya sida tiga pan ninga utai nyau beduru. Munyi orang ke melatka tibang ari atas nya.

“Apuu…, nama utai nyin, nyau bebulu mesai batang ijuk. Antu gerasi mih dek nya!?” ku Lidom bejaku kediri.

LIDOM BEREKAK ENGGAU ANTU

Amat ga utai nya nyau juau-juau baka batang ijuk tang bisi mua, bisi mata, bisi idung, endang baka gamal mensia tang jai gamal. Endang amat antu mih nya, ku Lidom bejaku baru alam ati. Rigang-rigang utai nya datai mansang ngagai Lidom lalu mai iya berekak.

“Uji berekak tua Lidom,” ku antu nya. Maya nya urung pukul 9.00 malam. Senawah lampu panchar Lidom semuti ulih nampakka semua tubuh antu nya. Udah nudukka lampu panchar iya ba atas tanah di tebing sungai nya, Lidom pan sedia nyaut peminta antu nya. Enda chamang-chamang antu nya pan merap Lidom. Seduai pan bibat, nguji deka ngempaska pangan diri ke tanah. Penapat inat naka ulih Lidom ngenanka diri ari ketup sereta chekak antu nya. Kekadang ulih ga jari iya nyekak rekung antu nya, tang apas. Jampat amai ga antu nya ngenggam jari Lidom lalu ngelepaska diri ari genggam iya. Bibat penapat inat mih seduai iya. Ama Lidom ari atas, ama ga antu nya ari atas. Kira-kira sejam seduai udah berekak bibat penapat inat, lama-selama nyau terit-seterit genggam Lidom ba rekung antu nya. Makin lama makin mit-semit asai rekung antu nya digenggam jari kanan Lidom. Nyepi asai ke nadai megai utai agi, Lidom pan mindahka genggam iya ngagai tubuh antu nya. Enda lama udah nya sengian munyi utai. Antu nya tadi pan nadai didinga demuh agi. Lebuh Lidom muka genggam jari iya, semina mesai tunjuk indu kaki aja utai ti digenggam iya tadi. Gamal utai nya agi baka gamal mensia tang betipan kedua-dua piak jari megai tandan bau. Enda salah-salah baka gamal engkerama umai.

Pulai gegendai mih Lidom ti nyuluh tadi. Anthony Anak Sabai enggau sida bukai ti enggau Lidom nyuluh tadi pan enda temu rita. Dipelabaka iya, tentu semua sida nya tadi rari magang lebuh meda antu buau nya ngerekak Lidom. Pia mega Lidom dipelabaka semua sida bukai tadi sigi enda idup diempa antu buau nya. Tekenyit bendar sida meda Lidom baka ke pulai mandi. Nadai apa nama. Nadai ruji tubuh. Sida pan enda nanya Lidom pasal antu buau nya tadi. Lidom pan enda nemu nusi. Ati sigi bisi deka nusi, tang mulut enggai engkebut.

ANAK ANTU BUAU

Tiga malam udah tinduk dalam kampong sereta begiga, pulai mih Lidom enggau bala iya tadi. Maya nya musim ngetau taun 1958. Nitihka pengingat iya empu, Rantai Anak Lidom maya nya beumur sepuluh taun. Sehari nya maya ngetau ba umai sida empu baru mulut tudah Lidom tebuka.

“Nyelai amat utai dibai aku,” ku Lidom nelai bini iya. Anak iya, Rantai pan nyingitka pending. Engka iya bisi ninga mimit, bungai telai apai iya.

“Nyelai baka ni?” ku bini Lidom.

“Aku bisi mai anak antu buau,” ku Lidom

“Anak antu buau?! Nama dek ngigau?” ku bini iya.

“Kemaya aku tu ke tinduk? Nemu dek, dalam kambut tanchut aku tu bisi anak antu!” ku Lidom, sambil ngebuk kambut tanchut panjai bechura gadung.

Digenggam lalu dibatak iya begadai-gadai utai lalu dipandangka iya ngagai bala anak bini sereta enggau sida bukai ti benung ngetau ba umai iya nya.  Baka ayam anak patung utai nya. Baka gamal mensia, bediri bekerendut dada, jari kanan iya ninggang jari kiba. Iya batu chelum baka gamal sedadu Amerika, duduk atas ikan empelekung ti nyadi batu mega. Sepiak jari megai tambai Amerika (USA), sepiak jari megai pemalu segala (belantan). Enda salah-salah baka sedadu menua Amerika (USA). Nyelai amai?

Lemai nya sida Lidom sebilik ngatur gawai. Gawai mantaika piring ngena chara sedang-sedang aja, ukai gawai besai. Bedara ku jaku tuai. Sida bedaraka penatai anak antu ti udah nyadi batu lalu diibun Lidom. Sida ngatur pengawa miring bedara, meri anak antu nya makai. Pia ku ajar orang tuai kelia, enti tetemuka utai nyelai baka nya enda tau enda diintu ngena piring. Enda tau enda dipegawaika, awakka diberekat Petara, ambika ulih nyadi pengaruh gembal tubuh, awakka tau nyadi ubat ingat, awakkka nyadi batu teruba temu.

Sekumbang ti ngibun anak antu buau nya mayuh bendar utai nyadi ba sida Lidom sebilik. Reta tengkira, padi puli mudah gerah ulih. Taja pia anak antu nya semampai enggai jenuh. Iya seruran deka pansut enggai dikurung. Enti disimpan dalam jemari, iya nemu pansut kediri. Disimpan dalam baku temaga pan iya ulih pansut kediri empu. Baka ni chara iya pansut, amat baku nya udah ditambit ngena kerepau? Nya mih utai nyelai! Semina Petara aja nemu. Puas ti bepikir, dini endur nyimpan anak antu nya, Lidom pan teulihka runding lalu nyimpan utai nya dalam tabir. Awakk iya ulih meda utai ari endur tu, pia ku Lidom bejaku kediri. Engka amat, enggai dikurung dalam endur ti petang anak antu buau nya! Sepengudah ti disimpan Lidom dalam tabir, iya enda pansut agi.

Anak antu buau nya sigi enggai jenuh. Iya keran deka pansut. Iya enggai meda ulah mensia ti jai. Kenu ku Lidom ti ngibun anak antu buau nya, enti maya bisi penyarut nyadi di sebarang endur, kia mih iya. Iya suah becherita sereta madah ngagai Lidom, iya suah mantu mensia ti diayahka antu buyu. Anak antu buau nya mega kala mai Lidom ngayau.

“Aram ngayau tua Lidom,” ku Antu Buau nya.

“Kini tua ngayau dih? Aku tu nadai munsuh,” ku Lidom

“Kin tua. Nitihka Muja, ngelaban komunis di Malaya. Ukai jejena ga penyai ulah bala komunis din, ngachau orang,” ku Antu Buau.

“Enggai aku kin. Jauh udu nya. Enti tua nurun diatu kemaya ke datai?” ku Lidom.

“Enda nya jauh. Diatu tua nurun, sekejap aja datai mih tua din. Pagi ila tua pulai,” ku Antu Buau.

“Enggai aku enggau dek,” ku Lidom ke majak enda setuju.

“Enti dek enggai, aku aja ga. Aku deka nulung Muja beperang ngelaban bala komunis din,” ku Antu Buau nya.

MANTU MUJA ANAK KULING

Majak anak antu buau nya mai Lidom nulung ipar iya ti benung charut runding beperang ngelaban komunis di Malaya maya nya. Muja Anak Kuling tu siku ari sedadu dalam raban Iban Tracker / Sarawak Ranjer. Sapa enda nemu rita pasal pemerani sedadu Iban Trackers /Sarawak Ranjers jeman taun 1948-1972! Bini iya Icha Anak Nuyang, madi Lidom Anak Nuyang.

Sigi amat nulung Muja kin mih anak antu buau nya. Sebulan dua udah nya. Mayuh orang nusi pasal pemerani Muja maya beperang enggau komunis. Sekeda orang nusi Muja semina ngena duku ilang aja munuh bala komunis ba sebelah kampung di Malaya suba. Sigi aruh iya mudah ga iya munuh bala munsuh baka nya enti Antu Buau nya amat kin nulung iya. Antu Buau tu sigi enggai meda penyai ulah mensia, lebih-lebih agi munsuh kaban belayan Lidom Anak Nuyang. Kenu ku Rantai ti nusi cherita tu, nadai seiku mensia tauka antu berani ngelaban kaban belayan, ichit wit Lidom laban sida takutka Antu Buau tu. Antu Buau tu udah beambu diri madi enggau sida Lidom sebilik nyengkaum kaban belayan enggau peturun Lidom. Kekadang sida ngangauka Antu Buau tu Aki Ijau, laban tubuh iya baka daun kayu maya iya mali diri nyadi Antu.

Setaun nampun di bukit, sebulan nanjan di langit udah nya, apai Antu Buau suah didinga nyada sebelah ujung bilik, ngiga anak iya. Kenu ku ajar Nuyang, anak Antu Buau nya enda tau enda dilepas, laban apai iya seruran ngiga lalu ngasuh iya pulai. Sida Lidom sebilik sereta kaban belayan pan baum lalu nyediaka rengka piring kena ngelepaska anak Antu Buau nya. Maya Lidom ngelepaska anak Antu Buau nya, rebut kudi enggau munyi nitar anchi pemalat sereta nyaris. Urung dua malam udah anak Antu Buau nya dilepaska Lidom ba kampung ujung bilik sida, nya baru nadai didinga agi sada nyawa orang nyabut, “oh hoi!” agi ba ujung bilik sida.

(Cherita tu ditusi Rantai Anak Lidom enggau Anthony Anak Sabai ke diau ba Rumah Intai Anak Meringgai, Nanga Tada, Kanowit, 2012)

Nitihka pansik teori Infraed (IR) Light for Ghost Hunting, Sains Fizik (Theoretical Physicist – Albert Einstein & Sains Spiritual), ujan nyala, endang tanda Antu Bunsu Petara tauka Antu amat-amat bisi datai; laban sida nya roh @ tauka disebut Eletromagnetic Energy – Negative Energy, semina ulih diau ba utai ti chelap, enda angat tauka mambam. Engergi Negatif @ Antu, roh jai enda ulih diau ba endur ti angat. Kelimpaha ari nya, sida tu mega rindu diau ba endur ti petang sereta sunyi. Nya mega kebuah, Antu endang selalu ngayanka diri maya malam hari laban maya nya dunya chelap. Antu @ energi negatif enda ulih dibunuh (dimusnah @ destroyed), tang ulih bebali “transformed”.

(Betampung ba Tusun Ke-16  minggu nyin ila)

Sekeda ari artikel dalam gempung cherita Nyelai Tang Amat (NTA) tu, udah kala dichelak nyadi bup ti benama Pengabang Ari Panggau Libau; lalu deka  befokus ba senentang pengidup pendiau bansa Dayak di Kalimantan enggau Iban Sarawak tauka bansa Dayak ti bukai di Sarawak. Pechaya tauka enda, bepanggai ba pemacha empu. Engka bala pemacha bisi utai tanya tauka deka ngirum infomasyen enggau gambar ti releven ngagai aku tau giga aku ba lumur WhatsApp tu: 013 8325146  tauka  SMS  0111 401 9115. Kelimpah ari nya, enti bala pemacha bisi tetemuka cherita tauka utai ti nyelai (misteri) di menua kita, pasal Antu tauka Bunsu Petara tauka pasal Tuhan God Almighty, tau mega call aku, puji Tuhan, enti “diizinNya” aku deka datai ba endur kita nya.

See author's posts


Kes kemalangan di Sarawak naik

KUCHING: Sebanyak 355 kes kemalangan jalan raya

direkodkan di negeri ini dalam Op Selamat ke-19 sempena Perayaan Tahun Baharu Cina 2023.

Pesuruhjaya Polis Sarawak, CP Datuk Mohd Azman Ahmad Sapri (gambar) berkata, pihaknya telah menjalankan satu operasi khas bermula 18 Januari iaitu selama 10 hari dan akan berakhir Jumaat ini.

“Setakat hari ketujuh pelaksanaan Op Selamat 19 sempena Tahun Baharu Cina 2023, Sarawak telah merekodkan sebanyak 355 kes kemalangan jalan raya.

“Jumlah ini menunjukkan peningkatan iaitu daripada 288 kes pada Op Selamat 17/2022 kepada sejumlah 355 kes kemalangan jalan raya pada 2023 iaitu peningkatan sebanyak 67 kes atau bersamaan 23.3 peratus,” katanya dalam satu kenyataan.

Katanya, dari segi jumlah kes kemalangan maut pula, sebanyak tujuh kes dicatatkan sepanjang tempoh tujuh hari pelaksanaan Op Selamat 19/2023 berbanding dua kes pada Op Selamat 17/2022 iaitu meningkat lima kes atau 250.0 peratus.

“ Sementara itu, jumlah kematian juga telah meningkat sebanyak lima kematian atau bersamaan dengan 250.0 peratus iaitu dari dua kematian pada Op Selamat 17/2022 kepada tujuh kematian pada Op Selamat 19/2023,” katanya.

Dari segi kecederaan pengguna kenderaan yang terlibat dalam kemalangan maut pula, pengguna motokar iaitu pemandu dan penumpang motokar adalah golongan yang paling ramai terkorban dengan jumlah seramai tiga orang atau 42.8 peratus dari jumlah keseluruhan iaitu seramai tujuh orang yang terkorban.

“Ini diikuti oleh pengguna motosikal iaitu seorang atau 14.3 peratus, pengguna lori juga seorang dan dua orang lagi melibatkan pejalan kaki iaitu kes langgar lari yang berlaku di daerah Serian dan daerah Saratok,” katanya.

Sepanjang tempoh tujuh hari Op Selamat 19/2023 dijalankan, kejadian kemalangan yang berlaku di Jalan Bandaran menunjukkan peningkatan ketara dengan merekodkan sejumlah 155 kes atau 43.7 peratus, Jalan Negeri sebanyak 95 kes atau 26.8 peratus, Jalan Persekutan sebanyak 72 kes atau 20.3 peratus dan lain-lain jalan sebanyak 33 kes atau 9.3 peratus.

“Antara punca peningkatan jumlah kemalangan yang berlaku bagi tempoh tujuh hari Op Selamat 19/2023 ini adalah kerana kelalaian pemandu kenderaan sendiri yang gagal mengawal kenderaan dengan baik semasa memandu.

“Ini adalah faktor manusia iaitu perlakuan seperti memandu melebihi had laju sehingga terbabas, bertembung depan dengan depan dan langgar belakang,” katanya.

Di samping itu juga, kecuaian semasa memotong kenderaan lain dalam keadaan yang tidak selamat juga menjadi punca sehingga berlakunya kemalangan.

Faktor lain adalah faktor jalan seperti jalan berlubang dan selekoh tajam.

“Analisis menunjukkan kebanyakan kemalangan khususnya kemalangan maut sendiri berlaku semasa melalui selekoh dan terbabas akibat jalan licin terutamanya selepas hujan.

“Selain itu, faktor mekanikal kenderaan yang tidak diselenggara dengan baik juga menjadi penyebab kepada berlakunya kemalangan jalanraya,” katanya.

Sejumlah 4,614 saman telah dikeluarkan kepada pengguna jalan raya atas pelbagai kesalahan lalu lintas di sepanjang tempoh tujuh hari Op Selamat 19/2023 dijalankan.

Sehubungan itu, pihak PDRM ingin menasihatkan kepada semua pengguna jalan raya agar sentiasa mematuhi peraturan lalu lintas serta mematuhi arahan anggota penguatkuasa yang bertugas di jalan raya sepanjang tempoh musim perayaan ini.

Oleh NUR AIN OTSMAN

See author's posts


KSRAAS fokus pembangunan sukan

KELAB Sukan & Rekreasi Anak-Anak Samarahan (KSRAAS) komited untuk memperbanyakan penganjuran program sukan khususnya di Bahagian Samarahan.

Presiden KSRAAS, Dato Rahman Lariwoo memberitahu, usaha ke arah itu adalah menjadi fokus utama pihaknya mengambil kira kredit dimiliki Bahagian Samarahan yang mempunyai kemudahan sukan serta reputasi kawasan terbabit yang ramai melahirkan individu yang berjaya mencipta nama dalam pelbagai acara sukan.

“Kita sebagai badan induk mahu fokus kepada program sukan yang pelbagai. Bukan sahaja mahu menganjurkan sukan utama, malah mencakupi sukan-sukan lain termasuk sukan tradisional dan sebagainya,” ujar beliau ketika ditemui semalam.

Sambil memberi bayangan pengelolaan program sukan bakal dilaksanakan itu bukan sahaja tertumpu kepada peringkat umur tertentu sahaja.

Ia bahkan meliputi generasi muda termasuk di peringkat akar umbi atau dengan kata lainnya program sukan untuk kanak-kanak.

Menurut Dato Rahman, cadangan awal ialah melaksanakan program berkenaan pada Oktober nanti.

“Apa pun kita berharap situasi yang menimbulkan kegelisahan umum ketika ini pulih sepenuhnya dan membolehkan kami melaksana program sukan seperti yang dirancang,” tambahnya.

Beliau turutmemberi bayangan bakal mengadakan Sukan Rakyat antara agenda utama dalam radar pihaknya untuk dilaksanakan nanti.

KSRAAS  turut dianggota beberapa exco lain seperti Mohammad Khir Ibrahim (Timbalan Presiden KSRAAS) serta Dayangku Rafahah Awang Julai (Setiausaha) dan Hamzah Kok (Bendahari KSRAAS).

Oleh Faizal Bujang

See author's posts


Keadaan di Sarikei ‘meriah’

EARL ANEK

SARIKEI: Keadaan di bandar Sarikei kini agak meriah dengan kehadiran orang ramai dengan pembukaan semula aktiviti ekonomi dan sosial di Negeri Sarawak semasa Perintah Kawalan Pergerakan Bersyarat (PKPB) Covid-19 bermula semalam.

Tinjauan Utusan Sarawak di beberapa kawasan tumpuan orang ramai mendapati, jalan raya mula sesak dengan kenderaan yang mencari tempat parkir berdekatan dengan pasar raya.

Orang ramai berada di pasar raya membeli barang-barang keperluan dan ada yang minum dan makan di kedai kopi berhampiran.

Walaupun telah dibanjiri orang ramai, namun premis-prenis perniagaan melaksanakan garis panduan (SOP) yang telah ditetapkan.

Selain itu, orang ramai juga kelihatan telah membiasakan diri dengan etika penjarakan sosial dan pematuhan SOP menggunakan topeng mulut dan hidung.

Orang awam yang ditemubual Utusan Sarawak, Juliana Jumpat, 42, berkata, dia datang ke Sarikei untuk menghantar salah seorang anaknya ke hospital bagi tujuan mengambil sampel darah.

“Selepas selesai urusan di hospital, sebelum balik ke rumah di Bintangor, saya mengambil keputusan untuk membeli barang dapur di pasar raya.

“Apabila melihat keadaan di pasar raya agak sesak, saya membatalkan niat saya dan akan membeli barang dapur di pasar Bintangor,” katanya.

Sementara itu, seorang suri rumah, Balun Budol, 60, yang ditemubual Utusan Sarawak berkata, tujuan dia ke bandar Sarikei bagi membeli barang keperluan di rumah.

“Saya bersyukur kerana dapat membeli barang-barang keperluan rumah menggunakan wang bantuan dari Kerajaan Persekutuan dan Kerajaan Sarawak.

“Sejak PKP dilaksanakan, ini adalah buat pertama kali saya pergi ke pasar untuk mengambil wang bantuan dari kerajaan di bank. Terima kasih kerajaan kerana begitu prihatin dengan nasib rakyat,” ujarnya.

See author's posts


Cat City Fest untuk penggemar barangan lama

KUCHING: Cat City Fest yang diadakan selama empat hari iaitu pada 3 hingga 6 Mac 2022 bertempat di Majma’ Mall anjuran Dang Anum telah membuka ruang kepada penggemar barang lama atau vintage untuk berkunjung dan membeli-belah.

Pengurus Dang Anum, Aidil Mohamad berkata, sambutan yang amat menggalakkan daripada orang ramai selama empat hari Cat City Fest diadakan di Majma’ Mall.

“Dengan Prosedur Operasi Standard (SOP) yang telah ditetapkan dan pematuhan para pengunjung, kira-kira lebih dari seribu pengunjung yang hadir memeriahkan Cat City Fest selama empat hari bermula pada 3 Mac lepas.

“Terdapat 50 gerai pameran dan 72 peniaga (vendor) yang turut serta dalam Cat City Fest. Pelbagai barangan terpakai (bundle/prelove), barang vintage, kasut, aksesori dan sebagainya ada dijual disini,” jelas beliau ketika ditemu bual semalam.

Jelas beliau, perancangan seterusnya adalah untuk mengadakan Cat City Fest Volume 2 berskala besar selepas perayaan Hari Raya Aidilfitri. Kita sasarkan program ini akan diadakan dua kali setahun dan juga dalam perancangan untuk mengadakan Cat City Fest Tour.

“Kami pihak penganjur berbesar hati sekiranya program Cat City Fest mendapat perhatian daripada pihak kementerian seperti Kementerian Belia, Sukan dan Pembangunan Usahawan Sarawak.

“Ini kerana, objektif program seperti ini diadakan adalah untuk membantu para peniaga yang terjejas ekonomi mereka akibat pandemik Covid-19. Sedikit sebanyak dapat membantu orang kita untuk menstabilkan ekonomi dan barang jualan mereka,” katanya.

Jelasnya lagi, di antara aktiviti sampingan sepanjang Cat City Fest diadakan ialah persembahan daripada artis dan band tempatan Sarawak.

“Terima kasih juga kepada pihak pengurusan Majma’ Mall yang banyak membantu dalam menjayakan program ini.”

Sementara itu, peniaga (vendor) The Private Room Udin, 24, berkata, sambutan daripada orang ramai amat menggalakkan dan jualan kami selama empat hari amat memberangsangkan.

“Saya berharap pihak penganjur akan terus mengadakan program jualan seperti ini untuk membantu kami meningkatkan kembali ekonomi yang sudah terjejas sejak dua tahun lepas.”

Orang awam, Fazli Ahmad berkata, beliau adalah penggemar barang terpakai (bundle) dan barang vintage dan dengan adanya program seperti ini menarik perhatian beliau untuk berkunjung dan membeli-belah.

“Saya berpuas hati dengan SOP yang telah ditetapkan oleh pihak penganjur. Tidak terlalu sesak dan pelbagai barang menarik yang boleh didapati.”

Oleh AZREEN KERIA

See author's posts


1,500 JALANI ACD

KUCHING: Seramai 1,500 penduduk daripada 180 rumah di Kampung Muara Tuang, Kota Samarahan, menjalani saringan pengesanan kes secara aktif (ACD) susulan peningkatan jangkitan wabak Covid-19 di kawasan berkenaan.

Unit Khidmat Awam Sarawak (UKAS) Jabatan Ketua Menteri dalam kenyataan memaklumkan ujian saringan itu dijalankan dari rumah ke rumah dan turut diadakan di Dewan Serbaguna Kampung Muara Tuang bermula 8.30 pagi sehingga 3.00 petang semalam.

Ujian saringan itu dikendalikan Pejabat Kesihatan Bahagian Samarahan dengan kerjasama Jawatankuasa Pengurusan Bencana Bahagian (JPBB) Samarahan.

Seramai 84 petugas terlibat dalam mengendalikan proses saringan itu, termasuk Pejabat Residen Bahagian Samarahan, Polis Diraja Malaysia, Jabatan Sukarelawan Malaysia, Angkatan Pertahanan Awam dan Jabatan Kebajikan Masyarakat.

Setakat semalam, sebanyak 192 kes positif Covid-19 direkodkan di Bahagian Samarahan manakala 12 kes baharu dicatatkan.-Bernama

See author's posts


PRU-15: Mesyuarat khas SPR bermula, umum tarikh penamaan calon, mengundi￼

PUTRAJAYA: Mesyuarat khas Suruhanjaya Pilihan Raya (SPR) bermula 10.05 pagi ini bagi menentukan tarikh penting Pilihan Raya Umum ke-15 (PRU-15).

Tarikh Pilihan Raya Kecil (PRK) Dewan Undangan Negeri (DUN) Bugaya, Sabah turut dibincangkan dalam mesyuarat khas itu.

Sejurus selepas mesyuarat yang dijadual berakhir 12.00 tengah hari, SPR dijangka mengumumkan tarikh penamaan calon, hari pengundian serta tarikh writ pilihan raya, daftar pemilih yang akan digunakan serta persiapan untuk melaksanakan PRU-15 dan PRK DUN Bugaya.

Mesyuarat yang dipengerusikan oleh Pengerusi SPR Tan Sri Abdul Ghani Salleh itu dijangka berlangsung selama kira-kira dua jam.

Turut hadir Timbalan Pengerusi SPR Dr Azmi Sharom, Setiausaha Datuk Ikmalrudin Ishak, ahli-ahli SPR iaitu Datuk Chin Phaik Yoong, Zoey Randhawa, Dr Mohd Faisal Syam Abdol Hazis, Datuk Awang Sahari E.M Nadzeer dan Datuk Nik Ali Mat Yunus serta pegawai-pegawai kanan SPR.

Mesyuarat khas itu diadakan susulan pembubaran Parlimen ke-14 yang diumumkan Perdana Menteri Datuk Seri Ismail Sabri Yaakob pada 10 Oktober lepas bagi memberi laluan kepada PRU-15 selepas mendapat perkenan Yang di-Pertuan Agong Al-Sultan Abdullah Ri’ayatuddin Al-Mustafa Billah Shah.

PRU kali ini berbeza apabila beberapa DUN tidak dibubarkan iaitu Melaka, Johor, Sabah dan Sarawak kerana belum mencapai tempoh matang manakala tiga negeri di bawah pentadbiran PAS iaitu Kelantan, Terengganu dan Kedah serta tiga negeri di bawah Pakatan Harapan iaitu Selangor, Pulau Pinang dan Negeri Sembilan juga tidak membubarkan DUN masing-masing.

Hanya Perak, Pahang dan Perlis yang membubarkan DUN masing-masing untuk mengadakan PRN serentak dengan PRU-15.

Sebelum ini, PRU yang menyaksikan pilihan raya di peringkat Parlimen dan DUN seluruh negara kecuali Sarawak dijalankan secara serentak. – Bernama

See author's posts


Muzium di bawah JMS dibuka

KUCHING: Semua muzium di bawah pentadbiran Jabatan Muzium Sarawak (JMS) telah dibuka semula kepada orang ramai dengan prosedur operasi standard (SOP) yang ditetapkan bermula kelmarin.

Pelawat berumur 13 hingga 60 tahun sahaja dibenarkan masuk manakala kanak-kanak di bawah umur 12 tahun perlu ditemani oleh penjaga masing-masing.

Bagi Muzium di Bahagian Kuching iaitu Muzium Sejarah Semulajadi, Muzium lslam Sarawak, Muzium Sejarah Cina, dan Muzium Tekstil Sarawak waktu operasi adalah Isnin hingga Jumaat jam 9.00 pagi hingga 4.45 petang manakala Sabtu, Ahad dan cuti umum (10.00 pagi hingga 4.00 petang).

Waktu operasi bagi Muzium Wilayah iaitu Muzium Warisan Sri Aman (Kubu Alice) dan Muzium Wilayah Limbang, adalah pada hari Selasa hingga Jumaat jam 9.00 pagi hingga 4.45 petang manakala pada hari Sabtu, Ahad dan cuti umum pula jam10.00 pagi hingga 4.00 petang.

Manakala Muzium Petroleum Miri, Muzium Arkeologi Niah dan Muzium Wilayah Baram telah ditutup sementara untuk proses baik pulih dan penyelengaraan.

Ini adalah waktu sesuai untuk berkunjung ke muzium bagi mendalami sejarah dan peradaban di samping mengetahui selok-belok alam semulajadi memandangkan pelajar sekolah rendah dan menengah masih dalam tempoh bercuti akibat pandemik Covid-19.

Menurut Fatin Affiqah, ibu bapa mesti mengambil peluang ini sebaiknya dengan membawa anak-anak mereka ke muzium agar mereka dapat mempelajari sejarah mahupun alam semulajadi.

“Berkunjung ke muzium adalah langkah terbaik memandangkan pelajar sekolah rendah dan menengah masih bercuti.

“Mereka juga akan mendapat ilmu pengetahuan dan tidak hanya menghabiskan masa bermain telefon pintar,” katanya ketika ditemui pemberita di Muzium Sejarah Semulajadi, semalam.

Oleh Nur Ain Otsman

See author's posts


Bina rumah bertiang di tepi sungai,titah Al-Sultan Abdullah

TEMERLOH: Yang di-Pertuan Agong Al-Sultan Abdullah Ri’ayatuddin Al-Mustafa Billah Shah semalam bertitah supaya reka bentuk rumah bertiang dijadikan contoh pembinaan kediaman di tepi sungai pada masa akan datang.

Baginda bertitah reka bentuk rumah bertiang itu juga merupakan antara langkah keselamatan sekiranya berlaku musibah banjir.

“…dan ini (pembinaan rumah bertiang) memudahkan (penduduk) jika musim banjir berlaku, di mana ia lebih selamat.

“Jadi mana-mana rumah yang nak dibina di tepi Sungai Pahang perlu mengambil kira ketinggian dan ia dapat menjadi contoh kepada rumah-rumah yang terdapat di persekitaran di tepi-tepi sungai ini,” titah baginda.

Seri Paduka bertitah demikian selepas mendengar sembah taklimat rumah tersebut daripada Pengarah Jabatan Kerja Raya (JKR) Pahang Ir Hafizah Zakaria pada majlis penyerahan kunci rumah kurniaan Yayasan Al-Sultan Abdullah (YASA) kepada seorang penerima di Kampung Lompat di sini semalam.

Terdahulu, ketibaan baginda pada 11.30 pagi diiringi anakanda Tengku Arif Bendahara Tengku Muhammad Iskandar Ri’ayatuddin Shah.

Al-Sultan Abdullah mengucapkan tahniah kepada penerima rumah berkenaan dan menitahkan supaya mereka menjaganya dengan baik.

Seri Paduka kemudiannya meluangkan masa beramah mesra dengan penerima kediaman itu yang rumah mereka sebelum ini rosak teruk ketika banjir buruk melanda Pahang, awal tahun ini.

Al-Sultan Abdullah turut berkenan mengurniakan sumbangan sebelum meninjau rumah setingkat bertiang berkeluasan 960 kaki persegi yang mempunyai ruang makan, tiga bilik, tiga bilik air selain lengkap serba-serbi disertakan perabot termasuk set bilik tidur.

Seri Paduka turut berkenan mengurniakan sumbangan kepada dua lagi penerima di dua kampung iaitu di Kampung Pangsenam dan Kampung Tanjung Pasir di sini pada sebelah petang ini.

Sementara itu, ibu tunggal Siti Rokiah Zainal Abidin, 51, yang menetap di Kampung Lompat di sini, sejak 50 tahun lepas berkata beliau yang tinggal bersama ibunya Ramlah Hitam, 81, tidak menjangka menerima kurniaan setelah rumah pusaka itu rosak teruk dilanda banjir awal tahun lepas.

“Emak sayalah orang yang paling gembira hari ini kerana dia memang tak sangka dalam umurnya macam ini akan terima kurniaan kediaman yang sangat selesa.

“Menjunjung kasih Seri Paduka Tuanku di atas pengurniaan rumah selesa ini,” kata ibu kepada dua anak itu.

Sebelum ini, kediaman Siti Rokiah yang berdekatan dengan Sungai Pahang itu mendap dan sebahagiannya roboh ketika musibah banjir tersebut. – Bernama

See author's posts


Majikan bertanggungjawab bayar caruman

KUCHING: Ahli Dewan Undangan Negeri (ADUN) Pelagus, Wilson Nyabong Ijang menyuarakan keprihatinan beliau berkenaan dengan komitmen majikan mencarum bagi Kumpulan Wang Simpanan Pekerja (KWSP) dan Pertubuhan Keselamatan Sosial (PERKESO) bagi mereka yang bekerja di Empangan Hidroelektrik, Sarawak Energy Berhad di Baleh, Kapit.

Beliau mendapati bahawa beberapa pekerja di empangan tersebut mengalami masalah KWSP dan PERKESO tidak dipotong dari gaji termasuk masalah majikan membuat potongan tetapi tidak dimasukkan ke dalam akaun KWSP mereka.

Jelasnya, dengan perkhidmatan perbankan internet pada masa kini, majikan seharusnya tidak menghadapi masalah untuk memastikan caruman KWSP dan PERKESO dicarum ke akaun KWSP dan akaun PERKESO pekerja setiap bulan tanpa penangguhan.

Dalam satu kenyataan media, beliau mengingatkan majikan bahawa Seksyen 48 (3) Akta KWSP 1991 menyatakan majikan yang memotong caruman daripada gaji pekerja tetapi gagal membayar jumlah yang dipotong atau sebahagian daripadanya kepada KWSP akan dikenakan hukuman penjara tidak lebih dari enam tahun atau denda tidak lebih daripada RM20,000 atau kedua-duanya.

“Jangan tunggu sehingga para pekerja membuat aduan kepada pihak KWSP dan PERKESO,” katanya.

Beliau menambah, majikan diwajibkan membayar caruman KWSP bagi setiap orang yang bertugas untuk bekerja di bawah Kontrak Perkhidmatan atau Perantisan.

Jelasnya lagi, majikan mesti memastikan bahawa pemotongan dibuat dengan tepat dari gaji pekerja untuk dihantar ke KWSP dan pada masa yang sama membuat pembayaran peratusan yang ditetapkan untuk caruman majikan.

Bagi pekerja yang menerima upah kurang dari RM5,000, caruman majikan adalah 13 peratus sementara pekerja yang memperoleh lebih dari RM5,000, majikan menyumbang 12 peratus dan untuk kedua-dua kategori, sumbangan pekerja adalah 9 peratus.

Manakala untuk PERKESO, berdasarkan Akta Sistem Insurans Pekerjaan 2007 yang diperkenal dan dikuatkuasakan pada tahun 2018, semua majikan di sektor swasta diwajibkan membayar caruman bulanan bagi yang bekerja di bawah Kontrak Perkhidmatan atau Perantisan.

“Sumbangan PERKESO adalah penting untuk melindungi pekerja dan bahkan mereka yang bekerja sebagai pekerja sementara atau sambilan perlu didaftarkan dengan PERKESO.

“Semua pekerja yang berumur antara 18 hingga 60 tahun dikehendaki mencarum kecuali mereka yang berumur 57 tahun ke atas yang tidak mencarum sebelum 57 tahun.

“Majikan yang gagal mendaftar pekerjanya atau membuat caruman boleh didakwa dan menghadapi hukuman penjara selama dua tahun atau hukuman tidak melebihi RM10,000 atau kedua-duanya sekali,” tegas beliau.

Wilson juga mengingatkan semua majikan untuk melaksanakan tanggungjawab mereka dalam membuat caruman yang diperlukan serta pemotongan dari pekerja mereka mengikut jadual yang telah ditetapkan.

See author's posts


Covid-19: Kes baharu Victoria catat penurunan

MELBOURNE : Kes baharu positif Covid-19 di wilayah Victoria, Australia mencatatkan penurunan pada Sabtu dengan 182 kes baharu termasuk 13 kematian.

Ini merupakan hari kedua berturut-turut wilayah tersebut mencatatkan kes baharu di bawah 200 kes.

Hanya 24 kes baharu yang dicatatkan tanpa sumber yang dikenal pasti, berbanding ratusan kes tanpa sumber yang direkodkan pada awal Ogos lalu.

Susulan kenaikan kes wilayah tersebut, Melbourne bandar kedua terbesar di wilayah tersebut dikenakan perintah berkurung sejak awal Ogos lalu.

Perintah berkurung tersebut akan dilaksanakan sehingga 13 September depan.

Sementara itu, penularan yang berkaitan dengan sebuah pusat tahanan di Queensland telah menyebabkan Ketua Menteri Queensland, Annastacia Palaszczuk melaksanakan semula sekatan terhadap perhimpunan awam.

“Perkara pertama yang kami sampaikan adalah sekatan dikenakan semula serta-merta. Aktiviti berkumpul kini dikurangkan kepada 10 orang satu masa.

“Aktiviti berkumpul di luar juga dikurangkan kepada 10 orang satu masa,” katanya.

Kluster berkaitan Pusat Tahanan Belia Brisbane kini merekodkan tujuh kes termasuk enam kes baharu pada Sabtu.-AFP

See author's posts


Mangsa kebakaran dapat perhatian Bikers

SIBU: Seramai 60 peserta bersama motosikal berkuasa tinggi dan kenderaan pacuan empat roda berkonvoi menuju ke Rumah Chat, Nanga Bilat di Julau pada Ahad lalu bagi menghantar bantuan kemanusiaan.

Program ‘charity ride’ berkenaan merupakan anjuran Dayak Bikers Sarawak Sibu Chapter (DBSSC) dan Borneo Bikers Sibu Chapter (BBSC).

Rumah Chat, Nanga Bilat yang musnah dalam kebakaran pada 17 Ogos lalu menerima sumbangan dalam bentuk barangan makanan dan keperluan harian termasuk pakaian dan wang tunai.

Menurut Ketua Cawangan DBSSC Juing Kanyong, seramai 60 orang peserta bersama motosikal berkuasa tinggi dan kenderaan pacuan empat roda berkonvoi menuju ke Rumah Chat bagi menghantar bantuan tersebut.

“Dengan kerjasama antara kelab-kelab motosikal dan kelab kereta di Sibu, kita berjaya menjalankan program berbentuk bantuan kemanusian seperti ini.

“Pihak kelab berterima kasih kepada semua ahli yang terlibat secara langsung atau tidak langsung di dalam menjayakan program ini.

“Harapan kita agar lebih banyak lagi agensi kerajaan atau pertubuhan bukan kerajaan (NGO ) dapat menghulurkan bantuan seperti ini di masa akan datang,” katanya.

Program ini turut mendapat kerjasama daripada kumpulan Kenyalang Bezza Owner Club, Sean Rider, Antu Jalai, PDR, G2RS, Katak Stance, Kapcai Rayau, Sibu Extreme Bikers Comunity, Dayak Big Bikers, Rattling Guns, BrotherHood, Remaung Borneo, Evolution Rider, Barger Mok dan Riders Julau Bikers Society.

Oleh Nurzilla Mohamad

See author's posts


Pembangunan infrastruktur luar bandar diutamakan

SEBUYAU: Kerajaan Sarawak akan terus memberi fokus terhadap pembangunan infrastruktur terutamanya di luar bandar, kata Menteri Muda Infrastruktur dan Pembangunan Pelabuhan Datuk Julaihi Narawi.

Ahli Dewan Undangan Negeri (ADUN) Sebuyau itu berkata, di bawah kerajaan Gabungan Parti Sarawak (GPS) banyak projek pembangunan infrastuktur seperti pembinaan jalan, jambatan, bekalan api dan air, sekolah, gelanggang futsal dan pelbagai keperluan lain telah diberi fokus oleh pihak kerajaan.

“Pembangunan yang dibawa bukanlah omong kosong kerana kerajaan GPS di bawah kepimpinan Ketua Menteri Datuk Patinggi Abang Johari yang amat memahami keperluan masyarakat di luar bandar,” katanya selepas majlis perasmian jalan kampung bagi Kampung Sungai Rama-Kampung Mambai di Sebuyau, kelmarin.

Sementara itu, dua jalan kampung yang dibina sepanjang 2,190 meter dengan kos sebanyak RM2.2 juta dibawah peruntukan kerajaan Sarawak itu akan dilaksanakan melalui tiga fasa.

Pada majlis yang sama Julaihi turut mengumumkan geran sebanyak RM5,000 untuk setiap satu Jawatankuasa Keselamatan dan Kemajuan Kampung (JKKK) Kampung Mambai dan JKKK Sungai Rama.

Turut hadir Pegawai Tadbir Pejabat Daerah Kecil Sebuyau, Ajis Ahmad; Tuai Rumah Kampung Mambai TR Aden Teruki dan Kampung Sungai Rama TR Munsang Jeti, Penghulu Agu Kaleng, Penghulu Merum Babu serta pemimpin-pemimpin tempatan dari sekitar Sebuyau.

Oleh Zarina Abdullah

See author's posts


Sokong GPS demi pembangunan

SEBUYAU: Pengundi di negeri Sarawak digesa agar terus mengekalkan sokongan kepada Kerajaan Gabungan Parti (GPS) dalam memacu pembangunan untuk rakyat keseluruhannya.

Menteri Muda Infrastruktur dan Pembangunan Pelabuhan Sarawak, Datuk Julaihi Narawi berkata, hak rakyat sentiasa dipertahankan dan diutamakan oleh kepimpinan kerajaan GPS.

“Kestabilan politik, keamanan dan keharmonian antara pelbagai kaum sentiasa dipastikan oleh GPS yang diterajui Ketua Menteri, Datuk Patinggi Abang Johari Tun Openg,”katanya.

Menurut Ahli Dewan Undangan Negeri (ADUN) Sebuyau itu lagi, masyarakat jangan mudah percaya dengan janji manis pihak yang tidaksepatutnya dalam pilihan raya negeri nanti.

“Apa yang penting , kita mahu agar perancangan yang telah dirancang GPS tercapai untuk pembangunan dan kemajuan rakyat di kawasan ini,”jelasnya.

Beliau berkata demikian pada Majlis Penutupan Program Sukaneka Wanita Parti Pesaka Bumiputera (PBB) Cawangan Sebuyau di Dewan Pembangunan Sebuyau baru-baru ini.

Dalam pada itu, beliau yang merupakan Presiden PBB memberitahu, pergerakan wanita adalah merupakan antara tulang belakang kepada kekuatan GPS dan PBB amnya.

“Justeru, seluruh jentera PBB harus terus bekerja keras agar GPS dapat menang dengan majoriti besar kelak,” tegasnya.

Oleh ‘AINI ‘AFIFAH HAFIZ

See author's posts


Yang di-Pertuan Agong  berangkat tiba di Labuan untuk lawatan tiga hari

LABUAN: Yang di-Pertuan Agong Al-Sultan Abdullah Ri’ayatuddin Al-Mustafa Billah Shah dan Raja Permaisuri Agong Tunku Azizah Aminah Maimunah Iskandariah berangkat tiba untuk lawatan tiga hari di sini, hari ini.

Seri Paduka Baginda berdua berserta pengiring tiba di Lapangan Terbang Labuan pada 11.00 pagi dengan pesawat khas dan disambut meriah.

Pasangan diraja disambut Menteri di Jabatan Perdana Menteri (Hal Ehwal Agama) Datuk Dr Mohd Na’im Mokhtar, Ketua Pengarah Jabatan Wilayah Persekutuan Datuk Seri Rosida Jaafar, Panglima Wilayah Udara 2 TUDM Datuk Wan Amin Hafiz Wan Mahmud, Ketua Pegawai Eksekutif Perbadanan Labuan Rithuan Ismail dan Ketua Polis Labuan Supt Ahmad Jawila.

Turut hadir ketua-ketua jabatan kerajaan.

Al-Sultan Abdullah dijadual merasmikan pembukaan Masjid Al Sultan Abdullah di Kampung Sungai Bedaun dan menunaikan solat Jumaat bersama penduduk kampung di masjid itu.

Seri Paduka Baginda turut dijadualkan melawat Bazar Ramadan di Labuan Walk di pusat bandar, sebelum berbuka puasa bersama rakyat di Masjid Jamek An Nur.

Esok (Sabtu) Yang di-Pertuan Agong dijadualkan untuk menyaksikan penyerahan Rumah Asnaf Majlis Agama Islam Wilayah Persekutuan (MAIWP) di Taman Ganggarak Permai.

Pasangan diraja dijadualkan untuk bertemu rakyat menerusi program lawatan ke sekitar Labuan dan menyertai majlis berbuka puasa bersama ketua-ketua jabatan di Dorsett Grand Labuan. – Bernama

See author's posts


Persatuan Veteran Tentera terima geran

KUCHING : Menteri Muda Undang-Undang dan  Adat Bumiputera  Datuk John  Sikie Tayai menyampaikan geran kepada tujuh badan bukan kerajaan (NGO) bagi membantu mereka melaksanakan pelbagai program tahunan.

Antara penerima bantuan tersebut ialah Persatuan Veteran Tentera Kor Renger (PVTKR).

“Kita sedar banyak organisasi yang memerlukan geran kerajaan tetapi dana adsalah terhad.  Kita akan cuba yang terbaik untuk membantu dan mengagihkan dana secara adil.

“Dengan geran ini kita berharap persatuan-persatuan awam sedar bahawa Kerajaan sentiasa prihatin dengan masalah mereka,” kata beliau pada majlis penyerahan bantuan berkenaan.

Beliau turut menasihati NGO agar tidak terlibat di dalam politik dan mengelak daripada memberi pandangan-pandangan politik yang ekstrem.

“Kerajaan berharap persatuan-persatuan awam menyedari landasan dan forum mereka apabila  berinteraksi dengan orang ramai dan mempelajari sentimen akar umbi bagi membantu kerajaan di dalam pelbagai aspek seperti kestabilan, keselamatan dan perpaduan, termasuk pilihan raya,” tambah beliau.

Menurut beliau lagi, solidariti kaum adalah kepentingan Kerajaan bagi menjamin negeri ini kekal aman dan rakyat hidup dalam harmoni.

See author's posts


Jenazah Covid-19 semakin meningkat

KUALA LUMPUR: Kadar kematian akibat Covid-19 yang tinggi di Malaysia akhir-akhir ini bukan hanya meruntun jiwa banyak pihak, tetapi turut menyebabkan Institut Perubatan Forensik Negara (IPFN) berdepan situasi getir apabila mengalami masalah tunggakan dalam pengurusan mayat akibat wabak itu dan kes kematian bukan Covid-19.

Berbeza dengan pengurusan jenazah bukan Covid-19, pengurusan kes kematian Covid-19 perlu dilaksanakan dengan teliti oleh pasukan petugas barisan hadapan dan disegerakan untuk dikebumikan bagi yang beragama Islam atau dibakar bagi bukan Islam.

Pakar Perubatan Forensik Hospital Kuala Lumpur (HKL) Dr Salmah Arshad berkata, peti simpanan mayat sedia ada di IPFN kini tidak mencukupi dan mangsa kematian kini diletakkan di dalam kontena yang boleh memuatkan antara 12 hingga 20 mayat bagi kontena bersaiz enam meter (20 kaki) sementara menunggu giliran untuk diuruskan.

的PFN ada 36 peti simpanan mayat,  tapi kami memantau atau mempunyai tempat simpanan lain contohnya 10 peti di Hospital Tunku Azizah, Hospital Angkatan Tentera Tuanku Mizan ada empat, dua di Insitut Kanser Negara. Jumlahnya 52 peti simpanan mayat dan kita ada back-up kontena untuk menyimpan mayat.

“Bagi mayat yang dibakar, ia bergantung kepada krematorium. Untuk di Lembah Klang ada satu sahaja lokasi iaitu yang diuruskan Dewan Bandaraya Kuala Lumpur. Satu oven hanya untuk satu mayat. DBKL juga memberi khidmat pembakaran mayat bukan Covid-19 jadi terpaksa menunggu giliran,” katanya kepada Bernama.

Menurut Dr Salmah, bagi mayat bukan Islam waris boleh memilih sama ada mahu dikebumi atau dibakar dan proses pembakaran setiap mayat memakan masa dua hingga tiga jam berbanding kes bukan Covid-19 iaitu 45 minit hingga sejam.

Doktor pakar berusia 41 tahun yang sudah 13 tahun berkhidmat dalam bidang forensik itu berkata, peningkatan jumlah kematian di rumah atau brought-in-dead (BID) melibatkan wabak itu semakin merunsingkan.

Beliau berkata, ketika gelombang pertama pandemik itu kematian Covid-19 di luar wad hanya satu atau dua kes sahaja sebulan berbanding kini yang mencecah tiga atau empat kes seumpamanya dalam sehari.

“Berbanding tahun lepas, kita jarang menerima kes (mati) di rumah, (sebaliknya) kita dapat kes di hospital. Maksudnya pesakit dimasukkan di wad, dirawat dan mati di hospital. Yang merunsingkan sekarang ialah kematian di luar hospital, yang tak sempat dirawat. Simptomnya terlalu cepat dan ini menyedihkan.

“Sememangnya terdapat perubahan… dulu memang kita jangka kematian melibatkan pesakit yang berusia dan ada penyakit seperti jantung, buah pinggang dan obesiti. Itu faktor-faktor yang menyumbang kepada risiko kematian pada tahun lepas, iaitu pada gelombang pertama.

“Gelombang ketiga kita tak dapat jangka sebab tak mengira usia, ada yang muda dan berusia. Paling muda yang kita terima meninggal di rumah adalah umur 20-an dan tiada penyakit. Kini semua kena berhati-hati dan patuhi prosedur operasi standard (SOP) kerana semua boleh terdedah dan mati kerana Covid-19,” katanya dan menasihati rakyat agar berjaga-jaga meskipun dengan jiran sebelah.

Beliau tidak menolak kemungkinan mutasi pada varian virus itu menyumbang kepada perubahan kategori mangsa yang diserang, termasuk golongan muda yang tiada sejarah masalah kesihatan.

Mengenai proses bedah siasat membabitkan kes BID Covid-19 atau disyaki Covid-19, Dr Salmah yang mula berkhidmat di HKL sejak awal tahun lepas berkata kaedah 舛T (computed tomography) scanning・ digunakan bagi mengurangkan risiko jangkitan kepada petugas.

Kaedah itu bagi mengesan keadaan paru-paru dan organ lain si mati seperti jangkitan kuman paru-paru atau pneumonia tanpa perlu membedah mayat seperti prosedur biasa.

適ita buat external sahaja. Post-mortem CT scan untuk kita tengok keadaan paru-paru atau organ lain. Adakah paru-paru ini menunjukkan jangkitan kuman teruk atau pneumonia disebabkan Covid-19? Jadi kita boleh letakkan sebab kematian sebagai 舛ovid pneumonia・ atau 叢neumonia due to Covid・,・ katanya.

Sementara itu, Penolong Pegawai Perubatan IPFN HKL Hisham Mohd Nordin menjelaskan proses pembakaran mayat Covid-19 bertambah sekali ganda daripada kebiasaan kerana ia dibakar bersama dua lapisan beg mayat yang diperbuat daripada plastik tebal yang berketumpatan tinggi.

Hampir empat tahun berkhidmat di Jabatan Forensik, beliau bertanggungjawab menguruskan mayat di situ dan berkongsi antara situasi tragis akibat Covid-19, ialah seandainya seseorang itu meninggal akibat wabak itu tiada keluarga terdekat untuk memberi penghormatan terakhir buat si mati kerana dalam kebanyakan kes kesemuanya sedang menjalani kuarantin susulan menjadi kontak rapat mangsa.

“Kebanyakan keluarga (tinggal bersama) semua kuarantin. Sangat sedih bila waris tak dapat menatap si mati buat kali terakhir. Pihak kami guna budi bicara bersama inspektor kesihatan untuk pujuk waris hantar wakil terdekat (yang bukan kontak rapat) untuk uruskan jenazah.

“Keadaan petugas di sini kami semua amat letih. Ada ketikanya satu malam 15 kes. Nasihat saya, ikutlah langkah-langkah pencegahan dan patuhi SOP. Bila kerajaan saran ambil vaksin, ambil lah… kita nak capai imuniti berkelompok,” katanya.

Beliau berkata, orang ramai hendaklah bersama-sama membantu semua petugas barisan hadapan bukan sahaja daripada Jabatan Forensik tetapi juga di wad hospital terutamanya di Unit Rawatan Rapi dengan mematuhi SOP dan melakukan kawalan kendiri.

Bagi mengikuti temu bual bersama Dr Salmah dan mengetahui pengurusan jenazah Covid-19, saksikan dokumentari siri kedua ‘Gelombang Kembali: Bilakan Berakhir?’ terbitan Bernama TV yang akan bersiaran pada Jumaat pukul 8.30 malam. – Bernama

See author's posts


KCFC terima suntikan tajaan syarikat makanan tambahan

KUCHING: Syarikat makanan tambahan yang berpangkalan di Selangor, AGYM Nutrition Sdn Bhd akan menaja pasukan Kuching City FC (KCFC) untuk menghadapi kempen Liga Super 2023.

Majlis menandatangani perjanjian itu disempurnakan di Ibu Pejabat Kuching City FC di sini, hari ini dengan KCFC diwakili Ketua Pegawai Eksekutif (CEO) Iswandi Ali Hassan manakala AGYM Nutrition diwakili Ketua Pegawai Eksekutifnya, Hafiz Khalim.

Menurut Presiden KCFC Fazzrudin Abdul Rahman, pihaknya amat berbesar hati dengan kesudian syarikat itu menaja skuadnya pada musim ini.

“Terima kasih kepada AGYM Nutrition kerana sudi menaja dan menjadi keluarga Kuching City FC.

“Saya percaya makanan kecergasan ini akan memantapkan prestasi pemain-pemain kita untuk menghadapi saingan Liga Super kelak,” katanya dalam sidang media selepas sesi menandatangani perjanjian tersebut.

Sementara itu, Hafiz turut merakamkan terima kasih kepada pihak KCFC kerana memberi peluang kepada syarikatnya untuk menjadi penaja skuad itu.

Melalui tajaan tersebut, beliau berharap ia akan membantu memantapkan persiapan Kuching City FC untuk menghadapi Liga Super dan mencapai kejayaan pada musim ini.

Harapannya agar skuad Kuching City FC dapat pergi dengan lebih jauh hingga mampu bersaing di peringkat Asia.

Saingan Liga Super 2023 akan bermula pada 24 Februari ini.

Oleh SHAHRUL QAIZAT

See author's posts


Angka kematian meningkat 92 orang

RUNTUH… Penduduk melihat jalan RN25 yang sebahagiannya runtuh di Ranomafana berikutan hujan lebat yang dibawa Taufan Tropika Batsirai di Madagascar. • Foto AFP

ANTANANARIVO: Angka kematian akibat Taufan Tropika Batsirai meningkat kepada 92 orang di Madagascar, kata pihak berkuasa semalam ketika organisasi kemanusiaan meningkatkan usaha bantuan dengan lebih 110,000 orang memerlukan bantuan kecemasan.

Pejabat Kebangsaan bagi Pengurusan Risiko dan Bencana (BNGRC) mengeluarkan data dari wilayah yang paling teruk terjejas mendedahkan bahawa 71 daripada yang maut berada di Daerah Ikongo, berhampiran pantai timur negara pulau Lautan Hindi itu.

Ketua Pengarah BNGRC, Paolo Emilio Raholinarivo berkata, Batsirai yang mendarat pada hujung minggu telah menyebabkan 112,000 orang memerlukan bantuan kecemasan dan memaksa 61,000 orang meninggalkan rumah mereka.

“Ia adalah kemusnahan di sini. Kebanyakan mangsa maut selepas rumah mereka runtuh,” kata Brunelle Razafintsiandrofa, Ahli Parlimen dari Ikongo yang dihubungi AFP melalui telefon.

Banyak Badan Bukan Kerajaan (NGO) dan agensi Pertubuhan Bangsa-Bangsa Bersatu (PBB) telah mula mengerahkan sumber dan pasukan untuk membantu mangsa taufan yang membawa hujan lebat dan angin berkelajuan 165 kilometer sejam.

Perancis menghantar 60 pekerja kecemasan untuk membantu menyediakan kemudahan untuk membersihkan air minuman dan menerbangkan dron untuk menilai kerosakan di kawasan yang sukar dicapai.

Taufan tropika itu melanda Madagascar pada malam Sabtu lalu di kawasan pantai timur sepanjang 150 kilometer, penduduk yang jarang dan menjalankan aktiviti pertanian.

Apabila taufan itu bergerak ke pedalaman, ia menyebabkan banjir yang memusnahkan sawah di ‘Bakul Makanan’ pusat negara itu, menimbulkan kebimbangan krisis kemanusiaan.

Menurut BNGRC, pakar Jerman telah tiba di negara itu bagi menyokong tindak balas kemanusiaan di kawasan laluan Batsirai.

Kerja-kerja pembaikan dan kemanusiaansedang dijalankan di 20 jalan dan 17 jambatan yang runtuh dan mempunyai kampung terpencil.

“Kami pasti bahawa sawah bagi tanaman padi rosak dan sumber makanan hilang.

“Ini adalah tanaman utama bagi rakyat Malagascar dan mereka akan terjejas teruk dalam keselamatan makanan dalam tempoh tiga hingga enam bulan akan datang jika kita tidak melakukan sesuatu dengan segera,” kata Pasqualina DiSirio, Pengarah Program Makanan Sedunia di negara itu.

Sementara itu, agensi PBB turut mengedarkan makanan panas di Manakara, salah satu kawasan yang paling terjejas.

Palang Merah Perancis melancarkan rayuan bantuan dan mengerahkan 87 tan bantuan kemanusiaan daripada kemudahannya di Madagascar dan Pulau Reunion Perancis yang berdekatan.

Banyak organisasi bantuan, termasuk Action Against Hunger, Handicap International, Save the Children dan Medecins du Monde, telah digerakkan menjelang taufan, mengatur peralatan dan ubat-ubatan.

Di samping bantuan yang disediakan oleh kerajaan, mereka memberikan bantuan kepada mangsa seperti makanan, penjagaan kesihatan primer dan pengagihan peralatan dapur, selimut, produk kebersihan.

Kira-kira 77 peratus daripada 28 juta penduduk Madagascar hidup di bawah paras kemiskinan dan tamparan terbaharu berlaku semasa kemarau teruk di selatan yang telah menjerumuskan lebih sejuta orang ke dalam kekurangan zat makanan yang teruk, sesetengahnya menghadapi kebuluran.

Madagascar masih mengambil bahagian selepas Taufan Tropika Ana menjejaskan sekurang-kurangnya 131,000 orang di seluruh pulau itu lewat bulan lalu dengan kebanyakan daripada 55 kematian berlaku di ibu negara Antananarivo.

Taufan Tropika Ana juga melanda Malawi, Mozambique dan Zimbabwe menyebabkan puluhan kematian. -AFP

See author's posts


Sekolah di UK dibuka September hadapan

LONDON: Semua sekolah di United Kingdom (UK) dijangka dibuka sepenuhnya pada September ini.Perdana Menteri Britain, Boris Johnson sedang berbincang dengan Menteri Pendidikan Gavin Williamson untuk memastikan perkara itu selain menyediakan pakej sokongan untuk membantu pelajar mengikuti pembelajaran yang ketinggalan.

Menurut AFP yang memetik sumber Downing Street, kajian terperinci sedang dijalankan bersama pihak sekolah, konsul dan kesatuan untuk memastikan pelajar dapat kembali pada bulan September jika keadaan bertambah selamat.Johnson telah meminta nasihat langkah-langkah yang akan diambil untuk membantu pelajar sepanjang musim panas dan pelan masa depan untuk mereka.

Demi memastikan keadilan sosial, pertolongan sangat diperlukan bagi pelajar yang kurang mendapat sokongan di rumah.Sekolah di negara itu ditutup pada bulan Mac disebabkan koronavirus, namun kumpulan pelajar usia tertentu dapat kembali ke sekolah awal bulan Jun walaupun sebilangan pendidik memutuskan untuk tidak membuka semula kerana kebimbangan keselamatan.Keputusan membuka semula sekolah mengundang perdebatan memandangkan Britain merupakan antara negara dengan jumlah kematian tertinggi akibat Covid-19.Beberapa pengkritik turut melahirkan kebimbangan dan keperluan berhati-hati untuk mencegah gelombang kedua pandemik.-AFP

See author's posts


Wujudkan peluang pekerjaan jadi keutamaan

PERDANA Menteri Tan Sri Muhyiddin Yassin yang menyedari keadaan sedemikian sukar, turut menegaskan bahawa usaha menghidupkan semula aktiviti ekonomi adalah perkarautama yang perlu ditumpukan selepas berakhirnya PKP ini.

KUALA LUMPUR: Usaha menyediakan pekerjaan untuk lebih daripada setengah juta rakyat Malaysia yang menganggur perlu dijadikan keutamaan dalam pelan pemulihan ekonomi yang bakal dilancarkan oleh kerajaan tidak lama lagi.

Namun, apa yang lebih penting adalah keperluan mewujudkan persekitaran serba kondusif yang membolehkan berjuta-juta individu dalam sektor tidak rasmi dan bekerja sendiri, kembali menyambung usaha masing-masing.

Hakikatnya, ia sesuatu yang membimbangkan apabila Jabatan Perangkaan mendedahkan bahawa lebih 600,000 orang menganggur setakat Mac lepas berikutan pelaksanaan Perintah Kawalan Pergerakan (PKP).

Angka itu mungkin jauh lebih tinggi sekarang jika mengambil kira kelompok daripada kalangan lepasan sekolah, siswazah dan mereka yang diberhentikan dalam sektor industri pelancongan dan pengembaraan yang memakan masa untuk pulih semula.

Bagi rakyat Malaysia, keutamaan sekarang adalah mempunyai pekerjaan dan mampu menjana pendapatan, menyara keluarga mereka, dapat membeli makanan serta keperluan, berupaya membayar bil dan melunaskan pinjaman yang tertunggak.

Justeru, laporan mengenai mereka dalam kelompok kelas pertengahan yang turut sama mendapatkan bantuan makanan akibat diberhentikan kerja adalah realiti yang menyedihkan, gara-gara impak penularan Covid-19 terhadap ekonomi.

Malah, Perdana Menteri Tan Sri Muhyiddin Yassin yang menyedari keadaan sedemikian sukar, turut menegaskan bahawa usaha menghidupkan semula aktiviti ekonomi adalah perkara utama yang perlu ditumpukan selepas berakhirnya PKP ini.

Kenyataan itu menjadi satu mesej jelas yang dilontarkan oleh Perdana Menteri kepada kalangan penggubal dasar untuk menumpukan usaha pengwujudan pekerjaan dan merangsang aktiviti ekonomi dalam persekitaran yang sukar.

Tidak dinafikan, dalam normal atau kebiasaan baharu serta keadaan ekonomi yang mencabar, ia pasti menjadi tugas sukar untuk digalas Kementerian Kewangan (MoF) yang diberi tanggung jawab untuk merangka pelan pemulihan selain dibantu Unit Perancang Ekonomi (EPU).

Pelan yang merangkumi perspektif jangka pendek, pertengahan dan panjang, bukan hanya bersifat komprehensif tetapi perlu turut berciri dinamik.

Ini bermakna kerajaan perlu lebih fleksibel untuk menambah baik pelan itu mengikut keperluan atau perubahan keadaan yang membabitkan sektor-sektor tertentu khususnya perusahaan kecil dan sederhana (PKS), nadi sektor pembuatan.

Bersandarkan senario sedemikian, sudah pasti ini memberi tekanan hebat untuk MoF, EPU – keseluruhan jentera kerajaan secara amnya untuk menghasilkan pelan pemulihan yang amat dinantikan dan bermanfaat untuk rakyat.

Satu perkara yang menarik adalah hakikat bahawa Menteri Kewangan Tengku Datuk Seri Zafrul Tengku Abdul Aziz sendiri berasal dari sektor swasta yang menjadikan beliau lebih peka terhadap persekitaran pasaran yang sebenar.

Ini bermakna beliau berada pada kedudukan sewajarnya untuk mengetengahkan pendekatan praktikal dan sasaran realistik untuk memulihkan keadaan ekonomi serta berani untuk menarik balik pelan yang tidak membuahkan hasil.

Lebih-lebih lagi menerusi kenyataan bahawa menerusi pelan pemulihan itu “tiada siapa pun akan dipinggirkan” dan “apa yang penting adalah kita dapat memastikan seramai mungkin dapat bekerja” yang menjadi satu jaminan untuk pelbagai peringkat rakyat, terutamanya golongan belia yang menganggur.

Namun, sejauh mana kebajikan setiap warga Malaysia dilindungi akan hanya diketahui apabila butiran pelan itu diumumkan kelak.

Dalam usaha merangka strategi terbabit, Menteri Kewangan perlu bersedia untuk berani mengambil tindakan terhadap majikan yang walaupun menjadi penerima berbilion ringgit di bawah pelan rangsangan (ekonomi), tetapi tergamak bersikap zalim dengan memberhentikan pekerja masing-masing.

Malah, Kongres Kesatuan Sekerja Malaysia (MTUC) pada bulan lepas turut memberi amaran bahawa berjuta-juta pekerja berdepan kemungkinan diberhentikan atau gaji mereka mereka dipotong dalam jumlah yang besar.

Ini berikutan terdapat majikan tidak bertanggungjawab yang walaupun menerima bantuan besar daripada kerajaan serta meraih keuntungan lumayan sebelum ini, tetap bertindak sesuka hati dari segi menentukan nasib pekerja mereka.

MTUC turut membangkitkan mengenai kepentingan melindungi kepentingan pekerja yang bergelut untuk mempertahankan pekerjaan mereka dan terus menyara keluarga dengan gaji yang terhad di bawah keadaan semasa yang sukar.

Jika diamati, ekonomi Malaysia sebagaimana dipaparkan menerusi Dasar Ekonomi Baharu adalah berteraskan kejuruteraan sosial.

Oleh itu, dalam keadaan masa kini, kalangan penggubal dasar perlu memastikan bahawa kejuruteraan sosial itu terus menjadi teras pelan pemulihan yang merangkumi semua rakyat tanpa mengira latar belakang mereka.

Hanya selepas itu serta tempoh-tempoh berikutnya, bergantung kepada sejauh mana keberkesanan pelan pemulihan itu, akan membolehkan kerajaan untuk menyatakan bahawa “sesiapa pun tidak dipinggirkan.”- Bernama

See author's posts


Projek Tanaman Nanas pacu pertumbuhan ekonomi masyarakat

KOTA SAMARAHAN: Daerah Samarahan merupakan antara daerah pengeluar komoditi nanas di Sarawak yang mana penduduk tempatan telah mengusahakan tanaman tersebut dan salah satunya adalah di tanah Projek Tanaman Nanas Kelompok Kampung Mang, Kota Samarahan.

Dalam laporan Unit Komunikasi Awam Sarawak (UKAS) menyatakan projek tanaman nanas tersebut sekali gus memacu pertumbuhan ekonomi masyarakat setempat terutamanya para pengusaha kebun nanas.

Pengusaha Kebun Nanas Kampung Mang, Shafiee Jinta merupakan antara peserta projek tanaman nanas tersebut yang telah berkecimpung selama 10 tahun dalam projek itu dan berjaya meningkatkan ekonomi keluarga serta memiliki pengalaman dalam bidang tersebut.

Menurut Shafiee, antara nanas yang diusahakan adalah nanas jenis Josephine, Sarikei, N36 dan  terbaharu, MD2.

“Di tanah kebun nanas yang berkeluasan 5 ekar ini, saya telah mengusahakan penanaman nanas mengikut sistem kepadatan 57 hingga 58 jenis pokok nanas,” katanya ketika ditemubual oleh UKAS pada Sabtu.

Dalam pada itu, beliau memberitahu hasil yang dikeluarkan telah mendapat permintaan baik oleh peraih iaitu sebanyak tiga kali seminggu dengan kuantiti sebanyak 1,000 biji nanas jenis gred A (RM5), B (RM4) dan C (RM3).

Tambahnya, selain daripada tanaman nanas, beliau juga mengusahakan produk nanas iaitu jus nanas segar, jem nanas dan biskut tart nanas.

Turut dimaklumkan, projek tanaman nanas di situ merupakan rancangan pihak Lembaga Perindustrian Nanas Malaysia Negeri Sarawak sebagai agensi pelaksana di tanah berkeluasan 51 ekar yang melibatkan seramai 23 peserta di kalangan penduduk Kampung Mang, Kota Samarahan.

Dalam pada itu, bukan hanya kebun nanas milik Shafiee Jinta di tapak projek tersebut, namun termasuk kebun nanas milik penduduk-penduduk kampung yang mampu menarik minat pengunjung luar untuk datang ke kawasan tersebut.

Ia sekali gus berpotensi untuk dikembangkan sebagai salah satu hub agro-pelancongan yang mana peserta yang berminat akan dibawa melawat ladang nanas dan akan diajar proses penanaman nanas.

Kebun nanas di Kampung Mang juga sering menjadi lokasi yang dilawat oleh institusi-institusi pertanian dan penuntut daripada Universiti Teknologi Mara (UiTM) dan Universiti Malaysia Sarawak (UNIMAS).

Oleh JEAKQLEYN YACHO

See author's posts


Hidupkan Ramadan sesuai kehendak syarak

JIKU JUGUONG

MARUDI: Ibadah puasa merupakan salah satu ibadah utama dalam Islam yang termasuk dalam rukun Islam.

Bagi seorang guru, Yazid Bujang berkata, penting bagi kaum Muslimin untuk menguasai ilmu tentangnnya terutama mengenai cara pelaksanaannya yang sempurna dan memenuhi kehendak syarak terutama pada waktu dan ketika ini seluruh dunia sedang berhadapan dengan wabak Covid-19.

Ketika ditemubual Utusan Sarawak, Yazid berkata sudah pasti Ramadan kali ini tidak seperti yang sebelumnya dalam erti kata pelaksanaan ibadah yang tertumpu di masjid dan surau.

Katanya, jika sebelum ini sepanjang bulan Ramadan umat Islam banyak beribadah di masjid atau surau tetapi kali ini terpaksa dibuat di rumah.

“ Maka ambillah peluang ini untuk menghidupkan Ramadan bersama ahli keluarga menunaikan solat terawih berjemaah sekeluarga dan meneruskan amalan bertadarus Al-Quran,” katanya.

Sesungguhnya, tegas Yazid, bulan Ramadan yang mulia ini sama-sama berdoa agar wabak ini dapat dibendung dan diberikan kesembuhan serta kesihatan kepada mereka yang masih mengalami gejala ini.

Yazid berharap supaya umat Islam perbanyakkan doa pada bulan yang mulia ini dan semoga setiap doa itu dimakbulkan pada bulan Ramadan Mubarak ini.

Bagi Badrol Seri, seorang warga pendidikan di Sekolah Kebangsaan (SK) Dato Sharif Hamid pula berkata, persediaan Ramadan untuk tahun ini secara sederhana dan ikut kemampuan.

Katanya, bagi yang mampu mungkin tidak menghadapi masalah tapi bagi yang bergaji hari mungkin akan terasa bebanannya sebab mereka  tidak ada sumber pendapatan yang tetap dan masih mengharapkan bantuan jika ada.

Jelasnya, perbezaan yang nyata Ramadan kali ini ialah tiada bazar Ramadan dan juga  mungkin hari raya tidak dapat diadakan.

Kuih muih dan hidangan berbuka puasa pastinya ala kadar sahaja tidak seperti tahun sebelum ini sebab kebarangkalian masih dalam tempoh Perintah Kawalan Pergerakan (PKP).

“Perbelanjaan kita pun catur juga sebab kita tidak tahu berapa lama tempoh PKP  akan dilaksanakan dan yang pastinya tidak semeriah seperti tahun-tahun yang sudah,” katanya.

Menurut Badrol, semoga rantaian penularan wabak Covid-19 dapat ditangani segera.

See author's posts


435 penduduk terima bantuan makanan

ZARINA ABDULLAH

TEBEDU: Seramai 435 penduduk tempatan di kawasan Dewan Undangan
Negeri (DUN) Tebedu yang terjejas sepanjang tempoh Perintah Kawalan Pergerakan
(PKP) menerima bantuan berupa bekalan makanan semalam.

Penduduk tersebut adalah dari 58 buah
kampung di bawah kawasan Tebedu menerima bantuan makanan asas tersebut susulan
tempias ekonomi yang dihadapi berikutan PKP yang berlangsung selama sebulan
dari 18 Mac hingga 14 April ini.

Sumbangan tersebut adalah dari Menteri
Pendidikan, Sains dan Penyelidikan Teknologi Negeri merangkap Ahli Dewan
Undangan Negeri (ADUN), Dato’ Sri Michael
Manyin Jawong.

Manakala, pengagihan
bantuan tersebut dilaksana dan diselaraskan oleh Pusat Khidmat Tebedu.

Sementara itu, pengagihan bantuan
bekalan makanan itu terbahagi adalah terbahagi kepada empat zon iaitu Zon
Bantang, Mengarat Amo dan Zon Tebedu.

Penghantaran pertama telah dimulakan
petang Sabtu kepada 38 penerima di Mengarat dan zon-zon seterusnya pada Ahad.

Antara bekalan makanan yang
disumbangkan adalah beras, bawang, telur dan sebagainya.

Dalam pada itu, Ketua Menteri Datuk
Patinggi Abang Johari Tun Openg dalam sidang media pada
Sabtu berkata, Kerajaan Sarawak
akan menggunakan khidmat tentera dan bomba termasuk helikopter untuk memastikan
bekalan makanan sampai kepada penduduk luar bandar dalam tempoh pelaksanaan
PKP.

Sementara itu, Timbalan Ketua Menteri, Datuk Amar Awang Tengah Ali Hasan yang juga
Pengerusi Jawatankuasa Kecil Rantaian Bekalan Makanan memberi jaminan bahawa
bekalan makanan di Sarawak terutama keperluan asas adalah mencukupi untuk tempoh
tiga bulan.

See author's posts


Pelbagai strategi dirangka perkasa sektor agrikomoditi lada

KUCHING: Sektor agro komoditi lada adalah subsektor agrikomoditi yang berpotensi besar dan mesti terus dibangunkan bagi memberi manfaat khususnya kepada pekebun kecil meskipun berhadapan dengan pelbagai cabaran.

Menteri Perusahaan Perladangan dan Komoditi, Datuk Zuraida Kamaruddin berkata, lawatannya semalam adalah bertujuan memastikan dasar dan hala tuju subsektor ini terus berada pada landasannya.

“Sebagai penyumbang terpenting kepada pembangunan ekonomi luar bandar membabitkan seramai 36,689 pekebun kecil dengan 7,718 hektar keluasan tanaman di seluruh negara terutamanya di Sarawak.

“Kerjasama serantau harus diteroka berikutan senario industri lada di peringkat global memperlihatkan trend positif berdasarkan harga lada di pasaran semasa serta permintaan dan penawaran yang berpotensi besar untuk berkembang maju,” katanya ketika membuat lawatan ke Ibu Pejabat Lembaga Lada Malaysia (MPB), semalam.

Sementara itu, Lembaga Lada Malaysia (MPB) berkata, MPB juga mengorak langkah dengan mewujudkan aktiviti kawal selia pasaran yang bertujuan untuk memastikan perniagaan lada dijalankan mengikut undang-undang.

Di samping itu, memastikan jaminan terhadap kualiti produknya yang dieksport mematuhi gred yang dipersetujui untuk memelihara prestij dan reputasi lada Malaysia agar lebih berdaya saing di pasaran antarabangsa.

“Selain itu, penubuhan anak syarikat Saraspice Sdn. Bhd. yang bakal beroperasi sepenuhnya Oktober 2021 dapat memperkukuhkan lagi kedudukan sektor industri lada di pelbagai peringkat dengan menjadi pembekal unggul lada Sarawak yang berkualiti tinggi dan lestari kepada pelanggan di seluruh dunia serta lebih berdaya saing dalam memenuhi permintaan pasaran domestik dan antarabangsa.

“Justeru dengan pelbagai perkembangan positif ini termasuk trend kenaikan harga lada dunia sejak tahun lalu, Kementerian Perusahaan Perladangan dan Komoditi (KPPK) berharap ia akan terus berkembang kukuh di Malaysia,” katanya.

Oleh JEAKQLEYN YACHO

See author's posts


Covid-19: JPBNS adakan mesyuarat khas hari ini

BETONG: Jawatankuasa Pengurusan Bencana Negeri Sarawak (JPBNS) akan mengadakan mesyuarat khas di Kuching hari ini untuk membincangkan perkembangan terkini wabak Covid-19 di Daerah Kuching.

Pengerusinya, Datuk Amar Douglas Uggah Embas berkata mesyuarat itu bertujuan membincangkan perkara daerah yang mengalami lonjakan kes positif akhir-akhir ini.

“Hari ini kita mempunyai lapan kes positif dan semalam sembilan.

“Kami mempunyai 39 kes positif hari ini dan dengan satu lagi, kami akan berubah menjadi merah daripada zon kuning.

“Apabila kita menjadi merah, ia menggambarkan betapa seriusnya keadaan.

“Ini menjamin langkah-langkah tertentu yang harus diambil dan mesyuarat esok (hari ini) menentukan langkah-langkah ini,” kata Uggah dan menambah apa sahaja langkah yang dipertimbangkan dan ditentukan akan disampaikan kepada Kuala Lumpur dan Kementerian Kesihatan.

Tambahnya JPBNS akan bertindak secepat mungkin untuk mencari penyelesaian terhadap lonjakan kes yang berlaku.

Beliau berkata antara isu yang akan dibincangkan adalah kemungkinan larangan perjalanan.

Penasihat JPBNS, Dato Sri Dr Sim Kui Hian yang juga Menteri Perumahan dan Kerajaan Tempatan dan Dato Sri Dr Stephen Rundi yang juga Menteri Kemudahan Awam dijangka menghadiri mesyuarat tersebut.

Turut dijangka menghadiri mesyuarat ialah Pengarah Jabatan Kesihatan Negeri, Dr Chin Zin Hing dan pasukan pakar perubatannya.

Oleh Diyana Samsuddin

See author's posts


Sarawak tuntut keputusan Kerajaan Persekutuan terdahulu diteruskan

KUCHING: Kerajaan Persekutuan yang baharu dituntut untuk mempertimbangkan beberapa perkara yang secara prinsipnya sudah diberi perhatian oleh kerajaan terdahulu.

Timbalan Premier Sarawak, Datuk Amar Awang Tengah Ali Hasan, berkata rundingan dan pelaksanaan perkara ini perlu diteruskan oleh Kerajaan Perpaduan.

Antaranya ialah:

Awang Tengah berkata, kerajaan Sarawak berharap Kerajaan Persekutuan yang baharu akan meneruskan rundingan mengenai perkara itu termasuk menerima formula yang dikemukakan.

“Adalah menjadi harapan kerajaan Sarawak, agar perkara ini dapat dimuktamadkan dengan segera supaya penyerahan balik ini dapat dilaksanakan dan kawasan-kawasan ini dapat dibangunkan untuk kemudahan rakyat Sarawak,” katanya.

Beliau yang juga Menteri Perdagangan Antarabangsa, Industri dan Pelaburan negeri berkata demikian ketika menggulung perbahasan bagi kementeriannya pada sidang Dewan Undangan Negeri (DUN), hari ini.

Mengenai penambahan Ahli Dewan Rakyat, Awang Tengah berkata, kerajaan Sarawak mengusulkan agar pertambahan untuk Sabah dan Sarawak dipertingkatkan hingga 35 peratus.

“Perkara itu dipersetujui secara prinsip oleh Kerajaan Persekutuan yang lalu, justeru perkara ini hendaklah dilaksanakan bagi memastikan satu representasi yang seimbang selaras dengan semangat dan tujuan asal pembentukan Malaysia,” katanya.

Selain itu katanya, Kerajaan Sarawak juga akan terus menyuarakan beberapa perkara yang menjadi kepentingan Sarawak termasuklah isu mengenai duti setem, obligasi Kerajaan Persekutuan di bawah senarai bersama dan pemberian kuasa mengenai alam sekitar selari dengan peruntukan perundangan bagi mengembalikan hak-hak Sarawak yang telah terhakis selama ini.

“Kerajaan Persekutuan yang lalu sudah bersetuju untuk melaksanakan pembangunan keselamatan sempadan termasuk perancangan Joint Border Development di Tebedu-Entikong dan Ba’ Kelalan-Long Midang. Saya berharap ini akan dapat diperinci dan dilaksanakan,” katanya.

See author's posts


Pengerindu Bepanga

TUSUN KE-6

IYA ke bendar sida serumah bisi nemu apai enggau indai iya udah bisi buya jaku deka nanya May ke bini Brendan. May pan kala diisik indai iya pasal nya. May madah enti orang bisi nanya nadai ga ngelaban runding apai indai. Diatu tak enggai nyadi sekali, ku May. Enda alah tak semina ikak lelenggak ikan enda ngaban, kudi memuri hari enda ujan.

Puas ninga umbuk Brendan, apai enggau indai Brendan setuju deka nguji tang ku runding seduai iya, ukai lalu diau din tang deka nemuai aja. Seduai pan nurun tang balat bekian. Lebuh seduai datai din, enda mukai-mukai Brendan bisi diasuh orang nyaga projek ba endur bukai di menua pesisir lalu Brendan enda ulih berundang ari Kuching. Ketegal nya, indai enggau apai Brendan diau ngulai menantu seduai iya nadai Brendan. Ba minggu keterubah agi nadai apa-apa utai nyadi. Nyau ba minggu ke kedua, Trish nyau ditemu mentua iya enda makai di rumah. Indai Brendan ensiban bendar laban jelekah menantu iya baka nya. Seduai iya apai Brendan berasai enda betah.

Sepemulai Brendan ke Kuching, iya nemu indai iya enggau Trish nadai betegur, nadai bejaku. Iya ke bendar seduai iya kala belaya. Trish nusui ngagai Brendan mentua indu iya masuk champur ba hal ruang bilik seduai iya. Ku indai Brendan, bini Brendan balat enda bebasa sereta enda rinduka seduai iya apai Brendan diau enggau seduai iya dia. Brendan abis akal sereta nadai daya, abis kira; enda nemu jalai ngatur penusah nya. Puas ke baka nya, Trish nyau pansut jaku madah ngagai Brendan ngasuh iya milih, iya enggau bini iya tauka ngarika indai iya. Brendan nyau baka kena banchak sangkuh aduh anang, diasur pedis, ditarit pan pedis. Tak baka ke makai buah ilang ilu, ditelan mati apai dilua mati indai. Baka ke duduk dijagul tuga, bediri terentuk pala. Nama penyadi baka tu?

BUNGAU NGELU PALA

Brendan ngasaika iya nyau bungau udu ngelu pala. Tu dih gaya pengerindu iya ke bepanga; pengerindu ke bini engau pengerindu ke apai indai nambahka pengerindu ke May ke tak nadai penunga. Kati ku iya ngelekaka bini lalu kati ku iya enda sinuka apai indai? Tusah laban pengerindu bepanga baka tu ku iya abis runding, nadai daya nadai kira. Kati ku iya tak ngelengkaka tudah May baka ke muai perinsai gari raga, dibuai sebarang alai dilengka sengapa pia?

Nyau ba ujung hari, Brendan enda ulih pulai ke menua lalu lama nadai pulai. Iya beasai malu pulai tambah mega iya nyau belidar gawa ke Semenanjung. Apai seduai indai iya tak ngair kediri ba umur tuai. May udah mujur nyadi pengajar lalu nadai penanggul mindah ke ulu ke ili laban iya agi rumpas. Semina ati iya balat telih digaga Brendan baka nya. Kenyau ari sekula primari datai ke tembu sekula sekondari seduai iya udah meram pengerindu tang diatu pengerindu nya lela baka ambun ti nyelempepai dipanchar mata hari. Puas ke bekenang enggau indai iya ke ditemu iya nyabak lebuh ngenang cherita May. Indai May kala nengah jalai ke sama. Indai iya, Endun madahka diri kala dikeduan apai Brendan kelia. Cherita indai iya, Dum ukai sengaja deka ngelekaka iya tang laban bisi penyaru niang aki sida Brendan suba, Penghulu Semiat ke ngasuh Dum rari ari menua lalu tepejuh ngagai menua orang. Nya ti ngujungka Dum betemu enggau Ipah. Diatu May seduai Brendan pan enda ga mujur laban Brendan ngembuan pengerindu ke bepanga. Asai ke bisi munyi telai ba pending Indai May ti bemunyi pisang bebuah dua kali. Nemu indai iya asai ati May.

Oleh JANTAN UMBAT

See author's posts


30 pelajar terima anugerah pelajar cemerlang Deloitte KidsEdu

KUCHING: Seramai 30 pelajar menerima anugerah pelajar cemerlang oleh Deloitte KidsEdu sempena meraikan ulang tahun kedua programnya di Sarawak.

Presiden Badan Amal Tenaga Isteri-isteri (SABATI) Sarawak, Datuk Amar Juma’ani Tun Tuanku Bujang telah merasmikan sambutan ulang tahun kedua Deloitte KidsEdu di Wisma SABATI, hari ini.

Ketua Pegawai Eksekutif Deloitte Malaysia, Yee Wing Peng berkata kejayaan mereka sepanjang dua tahun lepas di Sarawak sangat memberangsangkan dan beliau berharap dapat terus memberi impak kepada pelajar serta meluaskan jangkauan mereka ke komuniti Sarawak yang lain.

“Deloitte KidsEdu dengan kerjasama Jabatan Pendidikan Negeri Sarawak telah dilancarkan di negeri ini pada Mac 2021 dengan 250 pelajar di Kota Samarahan dan ia berkembang untuk merangkumi lebih daripada 200 pelajar dari Kuching pada Januari 2022.

“Deloitte KidsEdu bermula pada Jun 2019 dengan matlamat untuk meningkatkan prestasi akademik kanak-kanak golongan B40 berumur antara 7 hingga 12 tahun.

“Kelas kami kini berkhidmat untuk kanak-kanak sekolah rendah dari enam lokasi iaitu Kuala Lumpur, Selangor, Pulau Pinang, Johor, Sarawak, Negeri Sembilan dan pada semester baru, kami juga akan menyambut pelajar dari Pahang.

“Kelas KidsEdu yang menyeronokkan dan menarik dwi-mingguan, dipenuhi dengan kuiz dan permainan pendek, menjadikan pembelajaran kanak-kanak berasa selesa dan memperoleh keyakinan dalam perbualan bahasa Inggeris,” katanya semasa berucap pada majlis ulang tahun kedua Deloitte KidsEdu, hari ini.

Untuk rekod, sepanjang Jun 2020 hingga Februari 2023, Deloitte KidsEdu telah mengedarkan sejumlah 510 komputer riba, memberi kesan kepada lebih 2,000 pelajar di seluruh negara.

Sehubungan itu katanya, beliau menyasarkan sekurang-kurangnya 200 komputer riba disediakan kepada kanak-kanak dalam komuniti B40 setiap tahun.

Oleh Mohd Neenatul Aizal

See author's posts


Penurunan 10-20 peratus sewaan di premis kerajaan

SIDANG MEDIA … Menteri Komunikasi dan Multimedia (K-KOMM) yang juga Pengerusi Pasukan Khas Jihad Tangani Inflasi Tan Sri Annuar Musa pada sidang media selepas mempengerusikan mesyuarat jawatankuasa pasukan khas itu di Ibu Pejabat MARDI, semalam. • Foto BERNAMA

SERDANG: Premis perniagaan di bawah bidang kuasa kementerian dan agensi kerajaan yang disewakan kepada peniaga kecil dan penjaja diarah menurunkan kadar sewa minimum antara 10 dan 20 peratus mulai bulan depan, kata Pengerusi Pasukan Khas Jihad Tangani Inflasi Tan Sri Annuar Musa.

Annuar yang juga Menteri Komunikasi dan Multimedia berkata cadangan itu disyorkan dalam mesyuarat lepas pasukan itu berdasarkan pengalaman Kementerian Wilayah Persekutuan (KWP) menguruskan kos ditanggung peniaga dan perkara itu dibawa ke Jemaah Menteri untuk mendapat dokongan semua kementerian dan agensi kerajaan dan telah direstui dalam mesyuarat Kabinet semalam.

Beliau berkata keputusan itu adalah usaha tambahan kerajaan untuk menyambung inisiatif Kementerian Pengajian Tinggi (KPT) yang melaksanakan pengecualian bayaran sewaan selama enam bulan kepada pengusaha dan penyedia perkhidmatan makanan di dalam kampus Institut Pengajian Tinggi Awam (IPTA), hingga mampu menawarkan menu makanan pada harga RM3.50.

“Terbukti itu dapat dilakukan. Maka kita memperluaskan dasar kecaknaan kepada peniaga kecil di mana premis di bawah Dewan Bandaraya Kuala Lumpur (DBKL), Majlis Amanah Rakyat (MARA), agensi kerajaan dan kementerian perlu menurunkan sewa minimum 10 hingga 20 peratus,” katanya dalam sidang media selepas mesyuarat Pasukan Khas Jihad Tangani Inflasi, di sini semalam.

Menurutnya, KWP melakukan penurunan kadar sewa dengan pemotongan 50 peratus melibatkan antara RM400 dan RM1,654 sebulan di premis DBKL, dan tindakan sama juga dilakukan Perbadanan Putrajaya (PPj) di medan selera, kiosk, trak makanan, lot kedai, peniaga program usahawan anak muda kota yang melibatkan 336 peniaga kecil di Putrajaya.

Annuar berkata keputusan menurunkan kadar sewa itu adalah ‘tindakan simbolik’ yang menunjukkan bahawa ada elemen, barangan atau perkhidmatan yang sebenarnya boleh diturunkan harganya.

“Kita sebagai sebuah satu keluarga besar, Keluarga Malaysia perlu cuba untuk menurunkan harga supaya negara tidak terjebak dalam kitaran berlumba-lumba menaikkan harga sehingga ada kenaikan harga dilakukan hanya kerana sentimen bukan kerana faktor kos yang terlibat,” katanya.

Sebagai contoh, katanya apabila harga minyak masak dan ayam turun sekarang dan harga elektrik pula tidak meningkat, dan ia jelas kos pengeluaran bagi sesetengah barang tertentu termasuk barangan bermasak sebenarnya boleh dikekalkan tanpa dinaikkan harga, dikembalikan kepada harga sebelum ini atau peniaga bersama-bersama menurunkan harga.

Annuar berkata gerakan koperasi akan melancarkan barangan harga murah rangkaian koperasi pada 19 Ogos depan yang dijangka dirasmikan Perdana Menteri Datuk Seri Ismail Sabri Yaakob dan juga pelaksanaan rangkaian jualan murah Keluarga Malaysia pada hari yang sama.

Beliau berkata kaedah menurunkan kadar sewa premis, jualan murah di bawah rangkaian program koperasi atau penurunan harga barangan tertentu termasuk ayam, minyak masak dan telur diharap dapat menambah keyakinan rakyat untuk bersama mengawal situasi inflasi dan kenaikan harga barang selari dengan tema Hari Kebangsaan 2022 iaitu ‘Keluarga Malaysia Teguh Bersama’. – Bernama

See author's posts


Dua lelaki, seorang wanita miliki senapang ditahan

KOTA BHARU:  Polis Kelantan menahan dua lelaki dan seorang wanita warganegara Thailand selepas didapati memiliki selaras senapang dan sejumlah dadah dalam satu serbuan di Kampung Banggol Merbuk, Gual Sitok di Pasir Mas, semalam.

Ketua Polis Kelantan Datuk Hasanuddin Hassan berkata, dalam kejadian kira-kira jam 6.45 pagi itu, pasukan serbuan telah menahan suspek lelaki berusia 45 tahun dan wanita warga Thailand berusia 30 tahun itu dalam sebuah rumah di kawasan berkenaan.

“Pemeriksaan di dalam premis itu menemukan ketulan kristal dadah dan sebutir peluru di dalam poket sehelai seluar jeans sebelum suspek lelaki membawa pasukan serbuan ke sebuah rumah dalam pembinaan berhampiran premis yang didiaminya dan pemeriksaan menemukan selaras senapang buatan Eropah dan puluhan butir peluru yang dibeli dari negara jiran.

“Selain itu, turut ditemukan 800 biji pil yaba, tiga botol heroin seberat 15 gram, satu paket syabu seberat 2.6 gram bernilai RM18,390. Kami turut menyita dua kenderaan dan enam motosikal yang dianggarkan berjumlah RM212,206 termasuk dadah,” katanya pada sidang akhbar di Ibu Pejabat Polis Kontinjen (IPK) Kelantan di sini semalam.

Beliau berkata, susulan penahanan kedua-dua suspek pihaknya membuat tangkapan ke atas seorang pemuda berusia 27 tahun di kampung sama pada jam 7.40 malam   bagi membantu siasatan.

Hasanuddin berkata, siasatan lanjut mendapati kedua-dua suspek lelaki, masing-masing mempunyai lima dan empat rekod lampau berkaitan dadah, dengan penglibatan wanita warga Thailand masih dalam siasatan.

“Soal siasat ke atas suspek mendapati dia menggunakan senapang berkenaan untuk mengawal aktiviti penjualan dadah berkenaan,” katanya.

Beliau berkata, kesemua suspek direman selama tujuh hari bermula dari tarikh tangkap sehingga 19 Mei depan bagi membantu siasatan mengikut   Seksyen 39B Akta Dadah Berbahaya (ADB) 1952, Seksyen 12(2) ADB 1952, Seksyen 8 Akta Senjata Api (Penalti Lebih Berat) 1971, Seksyen 8(a) Akta Senjata 1960 dan Seksyen 6(3) Akta Imigresen 1959/63.

Dalam perkembangan berkaitan, Hasanuddin berkata pihaknya juga merampas tiga lagi senjata api dan sebilangan dadah dalam beberapa serbuan berasingan di Kota Bharu dan Bachok sejak 6 Mei lepas. – BERNAMA

See author's posts


Bajet 2023: Tumpukan kepada golongan petani

TERIMALAH… Dato Sri Dr. Stephen Rundi Utom menerima cenderamata daripada Timbalan Menteri Pemodenan Pertanian dan Pembangunan Wilayah Datuk Dr. Abdul Rahman Ismail semasa majlis perasmian Mesyuarat Agung Tahunan Pertubuhan Peladang Negeri Sarawak ke-37 di sebuah hotel terkemuka di Kuching semalam. • Foto ANDRE OLIVEIRO

KUCHING: Menteri Industri Makanan, Komoditi dan Pembangunan Wilayah Sarawak, Dato’ Sri Dr Stephen Rundi Utom berharap pembentangan  Bajet 2023 akan memberi kegembiraan kepada golongan petani di Sarawak.

Ini kerana, katanya, rakyat Sarawak juga sangat memerlukan bantuan daripada Kerajaan Persekutuan dalam mencapai status negeri maju menjelang 2030 nanti.

“Saya harap Bajet 2023 akan memberi khabar gembira terutamanya golongan berpendapatan rendah yang hidup dalam keadaan kurang bernasib baik,” katanya pada sidang media selepas Majlis Pelancaran Mesyuarat Agung Tahunan Pertubuhan Peladang Negeri Sarawak (PPNS) ke-37 di sebuah hotel terkemuka di Kuching, semalam.

Dalam pada itu, Rundi memberitahu banyak yang telah kerajaan Sarawak rancang khususnya untuk menjadikan negeri ini pengeksport makanan pada masa datang.

“Jadi, sekarang saya rasakan bahawa banyak yang masih kita perlu lakukan.  Malah, semua agensi kerajaan termasuk Sarawak dan Persekutuan perlu meningkatkan kehidupan masyarakat petani di negeri ini.

“Ini adalah disebabkan, kita masih memerlukan banyak barangan import lebih-lebih lagi  beras hanya cukup pada kadar 38 peratus manakala 62 peratus adalah import,” ujarnya.

Jelasnya, kedua-dua kerajaan mesti menyeimbangkan perancangan untuk  melihat bahawa sekuriti makanan sangat terjamin untuk masa hadapan.

Terdahulu, Perdana Menteri, Datuk Seri Ismail Sabri Yaakob menjelaskan beliau menunggu nasihat Peguam Negara sekiranya perundangan dan perlembagaan membenarkannya untuk membentangkan Bajet 2023 pada 7 Oktober depan.

Bagaimanapun jelas Ismail, ketika ini masih ditetapkan Menteri Kewangan, Tengku Datuk Seri Zafrul Tengku Abdul Aziz untuk membentangkan Bajet 2023 itu.

Oleh NUR AIN OTSMAN

See author's posts